title: Id-Deċiżjoni tal-Kunsill ta' l-1 ta' Diċembru 2000 dwar l-applikazzjoni ta' l-acquis ta' Schengen fid-Danimarka, il-Finlandja u l-Isvezja, u fl-Islanda u n-Norveġja

text:
Avviż Legali Importanti

|

32000D0777

Official Journal L 309 , 09/12/2000 P. 0024 - 0028

		Id-Deċiżjoni tal-Kunsillta' l-1 ta' Diċembru 2000dwar l-applikazzjoni ta' l-acquis ta' Schengen fid-Danimarka, il-Finlandja u l-Isvezja, u fl-Islanda u n-Norveġja(2000/777/KE)IL-KUNSILL TA' L-UNJONI EWROPEA,Wara li kkunsidra l-Protokoll anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, li jintegra l-acquis ta' Schengen fil-qafas ta' l-Unjoni Ewropea, u b'mod partikolari l-Artikolu 2(2) tiegħu;Wara li kkunsidra l-Ftehim konkluż bejn il-Kunsill ta' l-Unjoni Ewropea, ir-Repubblika ta' l-Islanda u r-Renju tan-Norveġja li jikkonċerna l-assoċjazzjoni ta' dawn ta' l-aħħar ma’ l-implimentazzjoni, l-applikazzjoni u l-iżvilupp ta' l-acquis ta' Schengen [1] (hawnhekk iżjed ‘il quddiem imsejjaħ "il-Ftehim tat-18 ta' Mejju 1999"), li kien iffirmat fit-18 ta' Mejju 1999 u li daħal fis-seħħ fis-26 ta' Ġunju 2000, u b'mod partikolari l-Artikolu 15(4) tiegħu,Billi:(1) Il-Punt 1 ta' l-Att Finali tal-Konvenzjoni li Timplimenta l-Ftehim Schengen iffirmat fid-19 ta' Ġunju 1990 u l-Atti Finali rispettivi tad-diversi Ftehim dwar is-sħubija, għal dik il-Konvenzjoni, tar-Renju tad-Danimarka, ir-Repubblika tal-Finlandja u r-Renju ta' l-Isvezja, li ġew iffirmati fid-19 ta' Diċembru 1996, fihom dikjarazzjoni konġunta dwar id-dħul fis-seħħ ta' l-istrumenti msemmijin.(2) Id-data li fiha l-acquis ta' Schengen għandu japplika għad-Danimarka, il-Finlandja u l-Isvezja, u għall-Islanda u n-Norveġja (hawnhekk iżjed ‘il quddiem imsejħin "l-Istati Nordiċi") għandha tiġi ffissata.(3) Biex tkun kompatibbli ma’ l-unjoni Nordika tal-passaporti, dik id-data għandha tkun tapplika għall-Istati Nordiċi kollha.(4) It-tħejjija ta' din id-Deċiżjoni kien fiha l-istadji li ġejjin. L-ewwel, kwestjonarju sħiħ intbagħat lill-Istati Nordiċi, li t-tweġibiet tiegħu ġew irrekordjati. Wara, saru żjajjar ta' verifikazzjoni u evalwazzjoni fl-Istati Nordiċi kollha skond il-proċeduri applikabbli fi ħdan il-Kunsill, fin-naħat tal-koperazzjoni tal-pulizija u l-protezzjoni tat-tagħrif. Fid-29 ta' Mejju 2000 il-Kunsill ikkonkluda li l-kondizzjonijiet f'dawk in-naħat ġew imwettqa. Fir-rigward ta' l-applikazzjoni ta' l-acquis ta' Schengen li tirrelata mal-viżi u l-koperazzjoni konsulari, iż-żjajjar urew li, ħlief għal xi punti li l-Istati Nordiċi għandhom iwettqu biex jikkonformaw mal-ħtiġijiet tal-leġislazzjoni, il-livelli ta'nies meħtieġa, taħriġ, infrastruttura u riżorsi materjali ikunu ġew sodisfatti.(5) Iżda, fir-rigward tas-Sistema ta' Tagħrif Schengen (SIS), li l-estensjoni tagħha taħt il-proġett SIS 1 + għandu jitlesta b'eżerċizzji ta' testijiet li juri l-kapaċità tagħha għat-tħaddin fi 18-il pajjiż, żjajjar li jevalwaw l-iffunzjonar tagħha għandhom jitwettqu qabel ma l-kontrolli fi fruntieri interni futuri jitneħħew.(6) Żjajjar ta' evalwazzjoni fil-kuntest ta' kontrolli u sorveljanza fil-fruntieri esterni jkunu twettqu. Urew li rekord pożittiv ta' progress miksub jista’ jitħejja. Iżda, baqa’, madanakollu, xi nuqqasijiet. Huwa għalhekk meħtieġ li jitwettqu aktar żjajjar ta' evalwazzjoni.(7) L-Istati Membri bagħtu lill-Kunsill lista ta' l-awtoritajiet kompetenti tagħhom riferuti fl-Artikolu 101(4) u 108(1) tal-Konvenzjoni li timplimenta l-Ftehim Schengen, iffirmat fid-19 ta' Ġunju 1990. L-Istati Nordiċi ssodisfaw l-obbligazzjonijiet ta' l-Artikolu 114 ta' l-imsemmija Konvenzjoni ta' implimentazzjoni.(8) Biex jiġi vverifikat jekk l-SIS hix taħdem sew fl-Istati Nordiċi, is-sezzjoni nazzjonali tas-Sistema ta' Tagħrif Schengen (N.SIS) ta' l-Istati Nordiċi għandha tkun tista’ titħaddem kollha kemm hi (jiġifieri dawk li jagħmlu l-aħħar użu għandhom ikollhom aċċess għat-tagħrif reali fil-15-il pajjiż kollu) mill-1 ta' Jannar 2001, qabel l-abolizzjoni tal-kontrolli tal-fruntieri interni.(9) Il-Kunsill għandu jiżgura li arranġament dwar il-kriterji u mekkaniżmi biex jiġi stabbilit l-Istat responsabbli biex jeżamina talba għall-kenn mibgħuta f'xi wieħed mill-Istati Membri jew fl-Islanda jew in-Norveġja, kif imsemmi fl-Artikolu 7 tal-Ftehim tat-18 ta' Mejju 1999, eventwalment jitwaqqaf.(10) Kemm-il darba l-Kunsill ma jistabbilixxix, mal-konklużjoni taż-żjajjar ta' evalwazzjoni li għandhom jitwettqu wara l-1 ta' Jannar 2001, li l-SIS ma tiffunzjonax sew fi Stat Nordiku wieħed jew aktar, jew li l-portijiet u ajruporti f'dawk il-pajjiżi ma jkunux jikkonformaw mal-ħtiġijiet kollha meħtieġa, l-acquis ta' Schengen sħiħ għandu jiġi applikat fir-rigward ta' dawk l-Istati mill-25 ta' Marzu 2001.(11) Il-proċedura riferita fl-Artikolu 15(4) tal-Ftehim tat-18 ta' Mejju 1999 ġiet imħarsa,IDDEĊIEDA DAN LI ĠEJ:Artikolu 1Sa mill-25 ta' Marzu 2001, u bla ħsara għall-Artikolu 3(2):(a) id-disposizzjonijiet ta' l-acquis ta' Schengen riferiti fl-Annessi A, B, C u D li jinsabu mad-Deċiżjoni tal-Kunsill 1999/436/EC ta' l-20 ta' Mejju 1999 li jistabbilixxu, b'konformità mad-disposizzjonijiet rilevanti tat-Trattat li jistabbilixxi l-Komunità Ewropew u t-Trattat dwar l-Unjoni Ewropea, il-bażi legali għal kull waħda mid-disposizzjonijiet jew deċiżjonijiet li jikkostitwixxu l-acquis ta' Schengen [2], u kull att adottat mill-Kunsill li jistabbilixxi strument li daħal fis-seħħ u jikkostitwixxi żvilupp ieħor ta' xi waħda jew aktar minn dawk id-disposizzjonijiet, għandhom jgħoddu għad-Danimarka, il-Finlandja u l-Isvezja, fir-relazzjonijiet bejniethom u mal-Belġju, il-Ġermanja, il-Greċja, Spanja, Franza, l-Italja, il-Lussemburgu, l-Olanda, l-Awstrija u l-Portugall;(b) id-disposizzjonijiet kollha riferiti fl-Annessi A u B tal-Ftehim tat-18 ta' Mejju 1999 konkluż mill-Kunsill ta' l-Unjoni Ewropea, ir-Repubblika ta' l-Islanda u r-Renju tan-Norveġja li jikkonċernaw l-assoċjazzjoni ta' dawn ta' l-aħħar ma’ l-implimentazzjoni, l-applikazzjoni u l-iżvilupp ta' l-acquis ta' Schengen, u kull att addottat mill-Kunsill li jwaqqaf xi strument li jkun daħal fis-seħħ u jikkostitwixxi żvilupp aktar ta' xi waħda jew aktar minn dawn id-disposizzjonijiet, għandhom jgħoddu għall-Islanda u n-Norveġja, fir-relazzjoni tagħhom ma’ xulxin u mal-Belġju, id-Danimarka, il-Ġermanja, il-Greċja, Spanja, Franza, l-Italja, il-Lussemburgu, l-Olanda, l-Awstrija, il-Portugall, il-Finlandja u l-Isvezja.Artikolu 21. Id-disposizzjonijiet ta' l-acquis ta' Schengen li jirrelataw ma’ l-SIS għandhom jgħoddu, skond il-proċedura riferita fl-Artikolu 1, sa mill-1 ta' Jannar 2001. Għal dan il-għan, ser jiddaħħal tagħrif reali fis-SIS mill-Istati Nordiċi li, bħall-Istati Membri li dwarhom l-acquis ta' Schengen ikun diġà ġie implimentat, ikunu kapaċi li jużaw dak it-tagħrif bla ħsara tad-disposizzjonijiet tal-paragrafu 3. Din l-applikazzjoni m'għandhiex ixxekkel il-koperazzjoni fi ħdan l-unjoni Nordika tal-passaporti.2. Id-disposizzjonijiet riferiti fl-ewwel paragrafu għandhom jitniżżlu fl-Anness.3. Sad-data msemmija fl-Artikolu 1, l-Istati Nordiċi:(a) m'għandhomx ikunu obbligati li jiċħdu d-dħul fit-territorju tagħhom jew li jkeċċu ċittadini ta' pajjiżi terzi li għalihom l-allert SIS ikun inħareġ minn Stat Membru ieħor għall-għanijiet li jiġi miċħud id-dħul u li jiġi minn Stat Membru li dwaru d-disposizzjonijiet ta' l-acquis ta' Schengen ikunu diġà japplikaw;(b) jistgħu jdaħħlu fit-territorju tagħhom ċittadini ta' pajjiżi terzi li dwarhom allert SIS ikun inħareġ minn Stat Membru ieħor għall-għanijiet sabiex jiġu rrifjutati d-dħul, fejn Stat Nordiku jkun iddeċieda li jagħti viża jew permezz ta' residenza ieħor lil dawk iċ-ċittadini;(ċ) m'għandhomx idaħħlu t-tagħrif kopert bl-Artikolu 96 tal-Konvenzjoni li timplimenta l-Ftehim Schengen.Artikolu 31. Matul Jannar u Frar 2001, żjajjar ta' evalwazzjoni għandhom jitwettqu fl-Istati Nordiċi kollha skond il-proċeduri applikabbli fi ħdan il-Kunsill għal dan il-għan, biex jiġi vverifikat jekk l-SIS jiffunzjonax u jekk hux applikat hemm b'mod korrett.Matul l-istess perjodu, żjajjar addizzjonali ta' evalwazzjoni għandhom jitwettqu fil-portijiet Daniżi u Norveġiżi u fl-ajruporti ta' l-Istati Nordiċi kollha biex jiġi żgurat jekk dawn il-portijiet u l-ajruporti jikkonformawx mal-ħtiġijiet meħtieġa.Ir-rapport dwar dawn iż-żjajjar għandhom jintbagħtu lill-Kunsill sa l-1 ta' Marzu 2001.2. Fuq il-bażi ta' dawn ir-rapporti, il-Kunsill, waqt li jaġixxi b'maġġoranza kwalifikata tal-membri tiegħu li jirrappreżentaw lill-Gvernijiet ta' l-Istati Membri riferiti fl-Artikolu 1 tal-Protokoll li jintegra l-acquis ta' Schengen fil-qafas ta' l-Unjoni Ewropea, u bil-vot ta' l-anqas ta' 10 minn dawn il-membri, jista’ jiddeċiedi li jiddifferixxi d-data msemmija fl-Artikolu 1. F'dak il-każ, data ġdida għandha tiġi ffissata mill-Kunsill, waqt li jaġixxi b'unanimità tal-membri tiegħu li jirrappreżentaw il-Gvernijiet ta' l-Istati Membri riferiti fl-Artikolu 1 ta' l-imsemmi Protokoll.Artikolu 4Din id-Deċiżjoni għandha tidħol fis-seħħ fil-jum tal-pubblikazzjoni tagħha.Magħmula fi Brussel, fl-1 ta' Diċembru 2000.Għall-KunsillIl-PresidentC. Paul[1] ĠU L 176, ta' l-10.7.1999, pġ. 36[2] ĠU L 176, ta' l-10.7.1999, pġ. 17--------------------------------------------------ANNESSId-disposizzjonijiet riferiti fl-Artikolu 2 huma kif ġej:- l-Artikoli 62, 64, 65 u 92 sa 119 tal-Konvenzjoni ta' l-1990 li timplimenta l-Ftehim Schengen ta' l-1985, kif supplimentat bid-diversi Ftehim ta' Sħubija ta' l-Italja, Spanja, il-Portugall, il-Greċja, l-Awstrija, id-Danimarka, il-Finlandja u l-Isvezja,- Id-Deċiżjoni tal-Kumitat Eżekuttiv ta' l-14 ta' Diċembru 1993 dwar ir-Regolamenti Finanzjarji dwar in-nefqa ta' l-iNstallazzjoni u t-tħaddim tas-Sistema ta' Tagħrif Schengen (C.SIS) (SCH/Com-ex(93) 16),- id-Deċiżjoni tal-Kumitat Eżekuttiv tal-25 ta' April 1997 dwar l-għoti tal-kuntratt ta' l-Istudju Preliminarju għas-SIS II (SCH/Com-ex(97) 2 rev. 2),- id-Deċiżjoni tal-Kumitat Eżekuttiv tas-7 ta' Ottubru 1997 dwar il-kontribuzzjonijiet min-Norveġja u l-Islanda dwar in-nefqa ta' l-istallazzjoni u t-tħaddim tas-C.SIS (SCH/Com-ex(97) 18),- id-Deċiżjoni tal-Kumitat Eżekuttiv tas-7 ta' Ottubru 1997 dwar l-iżvilupp tal-SIS (SCH/Com-ex(97) 24),- id-Deċiżjoni tal-Kumitat Eżekuttiv tal-15 ta' Diċembru 1997 li temenda r-Regolament Finanzjarju dwar C.SIS (SCH/Com-ex(97) 35),- id-Deċiżjoni tal-Kumitat Eżekuttiv tal-21 ta' April 1998 dwar C.SIS mal-konnessjonijiet 15/18 (SCH/Com-ex(98) 11),- id-Deċiżjoni tal-Kumitat Eżekuttiv tat-28 ta' April 1999 dwar l-estimi għall-Punt ta' Għajnuna (Help Desk) għall-1999 (SCH/Com-ex(99) 3),- id-Deċiżjoni tal-Kumitat Eżekuttiv tat-28 ta' April 1999 dwar in-nefqa ta' installazzjoni tas-C.SIS (SCH/Com-ex(99) 4),- id-Deċiżjoni tal-Kumitat Eżekuttiv tat-28 ta' April 1999 dwar l-adozzjoni tal-Ktejjeb SIRENE (SCH/Com-ex(99) 5),- id-Deċiżjoni tal-Kumitat Eżekuttiv tat-18 ta' April 1996 li tiddefinixxi l-kunċett ta' aljen (SCH/Com-ex(96) decl, 5),- id-Deċiżjoni tal-Kumitat Eżekuttiv tat-28 ta' April 1999 dwar l-istruttura tas-SIS (SCH/Com-ex(99) decl, 2 rev),kif ukoll:- id-Deċiżjoni tal-Kumitat Eżekuttiv tat-23 ta' Ġunju 1998 li tikkonċerna n-natura kunfidenzjali ta' ċerti dokumenti (SCH/Com-ex(98) 17), sa fejn dawk id-dokumenti jirrelataw mad-disposizzjonijiet riferiti hawn fuq,- id-deċiżjoni tal-Kumitat Eżekuttiv tat-23 ta' Ġunju 1998 dwar klawżola li tinkorpora kollox li tkopri l-acquis ta' Schengen tekniku kollu (SCH/Com-ex(98) 29 rev),- id-Dikjarazzjoni tal-Kumitat Eżekuttiv tad-9 ta' Frar 1998 dwar il-ħtif ta' minuri (SCH/Com-ex(97) decl, 13 rev 2),- id-Deċiżjoni tal-Kunsill 1999/323/EC tat-3 ta' Mejju 1999 dwar it-twaqqif ta' Regolament Finanzjarju li jirregola l-aspetti ta' l-estimi ta' l-immaniġġjar mis-Segretarju Ġenerali tal-Kunsill, ta' kuntratti konklużi f'ismu, f’isem ċerti Stati Membri, li jirrelataw ma’ l-installazzjoni u t-tħaddim tas-Server tal-"Helpdesk Server" tal-Unit li Timmaniġġja u n-Network Sirene Fażi II,- id-Deċiżjoni tal-Kunsill 2000/265/EC tas-27 ta' Marzu 2000 dwar it-twaqqif ta' Regolament Finanzjarju li jirregola l-aspetti ta' l-estimi ta' l-immaniġġjar mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ta' ċerti Stati Membri, li jirrelataw ma’ l-installazzjoni u l-iffunzjonar ta' l-infrastruttura ta' komunikazzjoni għall-ambjent ta' Schengen, "Sisnet", kif emendata bid-Deċiżjoni tal-Kunsill 2000/664/EC tat-23 ta' Ottubru 2000.--------------------------------------------------


title: 2005/463/KE: Deċiżjoni tal-Kummissjoni tal- 21 ta’ Ġunju 2005 li tistabbilixxi grupp f’netwerk għall-iskambju u l-koordinazzjoni ta’ informazzjoni dwar il-koeżistenza ta’ għelejjel immodifikati ġenetikament ma’ dawk konvenzjonali u dawk organiċi

text:
               29.11.2008

               MT

               Il-Ġurnal Uffiċjali ta’ l-Unjoni Ewropea

               316

         DEĊIŻJONI TAL-KUMMISSJONI
   tal-21 ta’ Ġunju 2005
   li tistabbilixxi grupp f’netwerk għall-iskambju u l-koordinazzjoni ta’ informazzjoni dwar il-koeżistenza ta’ għelejjel immodifikati ġenetikament ma’ dawk konvenzjonali u dawk organiċi
   (2005/463/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Fir-Rakkomandazzjoni tagħha 2003/556/KE tat-23 ta’ Lulju 2003 dwar linji gwida għall-iżvilupp ta’ strateġiji nazzjonali u tal-aħjar prattiki biex tiġi żgurata l-koeżistenza ta’ għelejjel immodifikati ġenetikament ma’ biedja konvenzjonali u organika [titlu mhux uffiċjali] (1), il-Kummissjoni esprimiet ruħha favur strateġija li tħalli l-iżvilupp u l-implimentazzjoni ta’ miżuri ta’ ġestjoni għal din il-koeżistenza f’idejn l-Istati Membri. F’dan ir-rigward, il-Kummissjoni ħabbret l-għanijiet tagħha biex tiffaċilita l-iskambju ta’ informazzjoni dwar proġetti ta’ riċerka li jinsabu għaddejjin u li huma ppjanati fuq livell nazzjonali u livell Komunitarju.

               (2)

               Skont l-Artikolu 26a tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KE (2), il-Kummissjoni biħsiebha tiġbor u tikkoordina informazzjoni bbażata fuq studji li saru fuq livell nazzjonali u livell Komunitarju, u tosserva l-iżviluppi marbuta mal-koeżistenza fl-Istati Membri.

               (3)

               Għall-fini ta’ din il-ħidma, il-Kummissjoni għandha toħloq forum għall-iskambju bejn l-Istati Membri dwar ir-riżultati ta’ studji xjentifiċi kif ukoll dwar l-aħjar prattiċi żviluppati fil-portata tal-istrateġiji nazzjonali għall-koeżistenza. Hu essenzjali li jkun possibbli għall-Kummissjoni li torganizza laqgħat għall-gruppi ta’ ħidma li, fejn ikun meħtieġ, ikunu miftuħa ghall-esperti nazzjonali u esperti oħra.

               (4)

               Ikun xieraq għalhekk li jinħoloq grupp f’netwerk biex jgħin lill-Kummissjoni fil-qasam tal-koeżistenza (COEX-NET hi t-taqsira għal din l-inizjattiva),

         IDDEĊIDIET KIF ĠEJ:
   Artikolu 1
   B’dan qed jinħoloq u jiġi assenjat mal-Kummissjoni grupp f'netwerk, minn hawn ‘il quddiem imsejjaħ “il-grupp”, għall-iskambju u l-koordinazzjoni ta’ informazzjoni dwar studji xjentifiċi u dwar l-aħjar prattiki żviluppati fil-qasam tal-koeżistenza tal-kultivazzjoni ta’ tipi differenti ta’ għelejjel ġenetikament modifikati ma’ dawk konvenzjonali u organiċi.
   Artikolu 2
   1.   Il-grupp għandu jkun magħmul minn esperti nazzjonali maħtura mill-Istati Membri u għandu jaħdem taħt il-presidenza ta’ rappreżentant tal-Kummissjoni.
   2.   Ir-rappreżentant tal-Kummissjoni jista’ jistieden lil esperti oħra biex jieħdu sehem fil-laqgħat u l-ħidma tal-grupp.
   3.   Il-Kummissjoni għandha tforni sostenn segretarjali għal-laqgħat u l-ħidma tal-grupp.
   4.   Il-grupp għandu jorganizza l-laqgħat tiegħu fl-istabbilimenti tal-Kummissjoni, skont l-arranġamenti u l-iskeda ta’ żmien stabbiliti mill-Kummissjoni.
   Artikolu 3
   1.   L-ispejjeż magħmula mill-esperti li jieħdu sehem fil-laqgħat skont l-Artikolu 2 għandhom jitħallsu lura mill-Kummissjoni f’konformità mar-regoli għar-refużjoni tal-ispejjeż marbuta mal-ivvjaġġar, benefiċċji għas-sussistenza u spejjeż oħra, suġġett għall-paragrafi 2 u 3.
   2.   L-esperti maħtura mill-Istati Membri għandhom jitħallsu lura għall-ispejjeż tal-ivvjaġġar u l-esperti mistiedna mill-Kummissjoni għandhom ukoll jitħallsu lura għall-ispejjeż tal-ivvjaġġar kif ukoll jingħataw benefiċċji għas-sussistenza.
   3.   Fil-każ tal-esperti maħtura mill-Istati Membri, il-ħlas lura tal-ispejjeż għandu jkun limitat għal parteċipant wieħed kull Stat Membru.
   4.   L-esperti ma għandhom jirċievu l-ebda kumpens għas-servizzi li jipprovdu.
   Artikolu 4
   L-esperti li jieħdu sehem fil-grupp għandhom ikunu indipendenti mill-industrija, il-kummerċ u n-negozju jew interessi konfliġġenti oħrajn.
   Artikolu 5
   Bla ħsara għad-dispożizzjonijiet tal-Artikolu 287 tat-Trattat, l-esperti għandhom ikunu taħt obbligu li jżommu għalihom l-informazzjoni li jsiru jafu biha bħala riżultat tal-ħidma tagħhom bħala membri tal-grupp, filwaqt li r-rappreżentant tal-Kummissjoni għandu jinfurmahom li dik l-informazzjoni hi ta’ natura kunfidenzjali.
   Artikolu 6
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, 21 ta’ Ġunju 2005.

            Għall-Kummissjoni

         Mariann FISCHER BOEL

            Membru tal-Kummissjoni

      (1)  ĠU L 189, 29.7.2003, p. 36.

      (2)  ĠU L 106, 17.4.2001, p. 1. Ir-Regolament kif emendat l-aħħar bir-Regolament (KE) Nru 1830/2003 (ĠU L 268, 18.10.2003, p. 24).


title: Id-Deċiżjoni tal-Kunsill tas-16 ta' Marzu 1992 li tistabbilixxi l-Kumitat Konsultattiv għall-Eurotecnet u l-Force u li temenda d-Deċiżjonijiet 89/657/KEE u 90/267/KEE

text:
Avviż Legali Importanti

|

31992D0170

Official Journal L 075 , 21/03/1992 P. 0051 - 0052 Finnish special edition: Chapter 16 Volume 2 P. 0023  Swedish special edition: Chapter 16 Volume 2 P. 0023

		Id-Deċiżjoni tal-Kunsilltas-16 ta' Marzu 1992li tistabbilixxi l-Kumitat Konsultattiv għall-Eurotecnet u l-Force u li temenda d-Deċiżjonijiet 89/657/KEE u 90/267/KEE(92/170/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 128 tiegħu;Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi, sabiex ikun hemm aktar effettività fl-azzjoni tal-Komunità fil-qasam ta' taħriġ professjonali, l-attivitajiet imwettqa fil-preżent mill-Kumitati Konsultattivi Eurotecnet u Force imwaqqfa taħt l-Artikolu 10 tad-Deċiżjonijiet 89/657/KEE [4] u 90/267/KEE [5] għandhom jingħaqdu flimkien sabiex jiffurmaw kumitat konsultattiv wieħed, kif imħabbar mill-Kummissjoni fil-memorandum tagħha dwar ir-razzjonalizzazzjoni u l-koordinazzjoni tal-programmi tat-taħriġ professjonali fuq livell Komunitarju;Billi l-Artikolu 10 tad-Deċiżjonijiet 89/657/KEE u 90/267/KEE għandu b'riżultat ta' dan jiġi emendat,IDDEĊIEDA KIF ĠEJ:L-Artikolu 11. Fl-implimentazzjoni tal-programmi Eurotecnet u Force, il-Kummissjoni għandha tkun megħjuna minn kumitat konsultattiv kompost minn żewġ rappreżentanti minn kull Stat Membru u ppresedut minn rappreżentant tal-Kummissjoni.Il-Membri tal-kumitat jistgħu jkunu megħjuna minn esperti jew konsulenti.It-12-il rappreżentant taż-żewġ naħat ta' l-industrija, appuntati mill-Kummissjoni fuq il-bażi ta' proposti mill-organizzazzjonijiet li jirrappreżentaw iż-żewġ naħat ta' l-industrija fuq livell Komunitarju, għandhom jipparteċipaw fix-xogħol tal-kumitat bħala osservaturi.2. Ir-rappreżentant tal-Kummissjoni għandu jressaq abbozz quddiem il-kumitat dwar:(a) id-direttivi ġenerali li jirregolaw il-programmi Eurotecnet u Force;(b) id-direttivi ġenerali dwar l-għajnuna finanzjarja li għandha tiġi pprovduta mill-Komunità (l-ammonti, għal kemm żmien u min sejjer jirċievi l-għajnuna);(ċ) il-mistoqsijiet li jkollhom x'jaqsmu mal-bilanċ globali tal-programmi Eurotecnet u Force, li jinkludu t-tqassim bejn l-attivitajiet varji u t-tagħqid ma' programmi u inizjattivi oħra tal-Komunità fil-qasam ta' taħriġ professjonali;(d) il-mistoqsijiet li jkollhom x'jaqsmu mal-valutazzjoni tal-programmi u t-tixrid ta' dak li jirriżulta, bil-għan li jiġu sottomessi r-rapporti li hemm referenza għalihom fl-Artikolu 11 ta' Deċiżjonijiet 89/657/KEE u 90/267/KEE.3. Il-kumitat għandu jagħti l-opinjoni tiegħu dwar l-abbozz, fil-limitu ta' żmien li jista' jkun preskritt mill-president skond l-urġenza tal-materja, jekk ikun hemm bżonn, billi jittieħed vot.4. L-opinjoni għandha titniżżel fil-minuti; barra minn hekk, kull Stat Membri għandu jkollu d-dritt li jitlob sabiex ikollu l-pożizzjoni tiegħu mniżżla fil-minuti.5. Il-Kummissjoni għandha tagħti l-akbar każ ta' l-opinjoni mogħtija mill-kumitat. Għandha tinforma lill-kumitat bil-mod kif l-opinjoni tiegħu tkun ġiet meqjusa.L-Artikolu 2L-Artikolu 10 tad-Deċiżjoni 89/657/KEE huwa b'dan il-mezz mibdul b'dan li ġej:"'L-Artikolu 10Il-KumitatIl-Kummissjoni għandha tkun megħjuna fl-implimentazzjoni ta' din id-Deċiżjoni mill-kumitat konsultattiv imwaqqaf bl-Artikolu 1 tad-Deċiżjoni 92/170/KEE [6]."L-Artikolu 3L-Artikolu 10 tad-Deċiżjoni 90/267/KEE qiegħed hawn jiġi mibdul b'dan li ġej:"'L-Artikolu 10Il-KumitatIl-Kummissjoni għandha tkun megħjuna fl-implimentazzjoni ta' din id-Deċiżjoni mill-kumitat konsultattiv imwaqqaf bl-Artikolu 1 tad-Deċiżjoni 92/170/KEE [7]."L-Artikolu 4Din id-deċiżjoni għandha tidħol fis-seħħ fl-1 ta' Lulju 1992.Magħmula fi Brussel, is-16 ta' Marzu 1992.Għall-KunsillIl-PresidentJorge Braga de Macedo[1] ĠU C 24, tal-31.1.1991, p. 6.[2] ĠU C 240, tal-12.7.1991, p. 240.[3] ĠU C 120, ta'l-20.3.1991, p. 23.[4] ĠU L 393, tal-30.12.1989, p. 29.[5] ĠU L 156, tal-21.6.1990, p. 1.[6] ĠU L 75, tal 21.3.1992, p. 51.'[7] ĠU L 75, tal 21.3.1992, p. 51.'--------------------------------------------------


title: Deċiżjoni (UE) 2016/1485 tal-Parlament Ewropew tat-28 ta’ April 2016 dwar l-għeluq tal-kontijiet tat-tmien, tad-disa’, tal-għaxar u tal-ħdax-il Fond Ewropew għall-Iżvilupp għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/165

         DEĊIŻJONI (UE) 2016/1485 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tat-tmien, tad-disa’, tal-għaxar u tal-ħdax-il Fond Ewropew għall-Iżvilupp għas-sena finanzjarja 2014
   IL-PARLAMENT EWROPEW,

               —

               wara li kkunsidra r-rapporti finanzjarji u l-kontijiet tad-dħul u l-infiq tat-tmien, tad-disa’, tal-għaxar u tal-ħdax-il Fond Ewropew għall-Iżvilupp għas-sena finanzjarja 2014 (COM(2015) 379 — C8-0248/2015),

               —

               wara li kkunsidra l-informazzjoni finanzjarja dwar il-Fond Ewropew għall-Iżvilupp (COM(2015) 295),

               —

               wara li kkunsidra r-rapport annwali tal-Qorti tal-Awdituri dwar l-attivitajiet li jaqgħu taħt it-tmien, id-disa’, l-għaxar u l-ħdax-il Fond Ewropew għall-Iżvilupp għas-sena finanzjarja 2014, flimkien mat-tweġibiet tal-Kummissjoni (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjonijiet tal-Kunsill tat-12 ta’ Frar 2016 dwar il-kwittanza li għandha tingħata lill-Kummissjoni fir-rigward tal-implimentazzjoni tal-operazzjonijiet tal-Fondi Ewropej għall-Iżvilupp għas-sena finanzjarja 2014 (05219/2016 — C8-0036/2016, 05220/2016 — C8-0037/2016, 05223/2016 — C8-0038/2016, 05224/2016 — C8-0039/2016),

               —

               wara li kkunsidra r-rapport tal-Kummissjoni dwar is-segwitu tal-kwittanza għas-sena finanzjarja 2013 (COM(2015) 505) u d-dokumenti ta’ ħidma tas-servizzi tal-Kummissjoni li jakkumpanjawh (SWD(2015) 194 u SWD(2015) 195),

               —

               wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (3) u emendat f’Ouagadougou, il-Burkina Faso, fit-22 ta’ Ġunju 2010 (4),

               —

               wara li kkunsidra d-Deċiżjoni tal-Kunsill 2013/755/UE tal-25 ta’ Novembru 2013 dwar l-assoċjazzjoni tal-pajjiżi u t-territorji extra-Ewropej mal-Komunità Ewropea ("Deċiżjoni dwar l-Assoċjazzjoni Extra-Ewropea") (5),

               —

               wara li kkunsidra l-Artikolu 33 tal-Ftehim Intern tal-20 ta’ Diċembru 1995 bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-amministrazzjoni tal-għajnuna tal-Komunità taħt it-Tieni Protokoll Finanzjarju għar-raba’ Konvenzjoni AKP-KE (6),

               —

               wara li kkunsidra l-Artikolu 32 tal-Ftehim Intern tat-18 ta’ Settembru 2000 bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-amministrazzjoni tal-għajnuna tal-Komunità permezz tal-Protokoll Finanzjarju għall-Ftehim ta’ Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha iffirmat f’Cotonou (Benin) fit-23 ta’ Ġunju 2000 u l-allokazzjoni tal-għajnuna finanzjarja għall-Pajjiżi u Territorji extra-Ewropej li dwarhom il-Parti Erbgħa tat-Trattat KE hija applikabbli (7),

               —

               wara li kkunsidra l-Artikolu 11 tal-Ftehim Intern tas-17 ta’ Lulju 2006 bejn ir-rappreżentanti tal-Gvernijiet tal-Istati Membri, imlaqqgħin fil-Kunsill, dwar il-finanzjament tal-għajnuna Komunitarja permezz tal-Kwadru Finanzjarju Pluriennali għall-perijodu 2008-2013 skont il-Ftehim ta’ Sħubija AKP-KE u dwar l-allokazzjoni ta’ assistenza finanzjarja għall-Pajjiżi u t-Territorji Barranin li għalihom tapplika l-Parti Erbgħa tat-Trattat tal-KE (8),

               —

               wara li kkunsidra l-Artikolu 11 tal-Ftehim Intern tal-24 ta’ Ġunju 2013 u tas-26 ta’ Ġunju 2013 bejn ir-rappreżentanti tal-gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta’ għajnuna mill-Unjoni Ewropea taħt il-Qafas Finanzjarju Pluriennali għall-perijodu mill-2014 sal-2020, skont il-Ftehim ta’ Sħubija AKP-UE, u dwar l-allokazzjoni ta’ assistenza finanzjarja għall-pajjiżi u territorji extra-Ewropej li għalihom tapplika r-Raba’ Parti tat-Trattat dwar il-Funzjonament tal-Unjoni Ewropea (9),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 74 tar-Regolament Finanzjarju tas-16 ta’ Ġunju 1998 applikabbli għall-kooperazzjoni għall-finanzjament tal-iżvilupp skont ir-raba’ Konvenzjoni AKP-KE (10),

               —

               wara li kkunsidra l-Artikolu 119 tar-Regolament Finanzjarju tas-27 ta’ Marzu 2003 applikabbli għad-9 Fond Ewropew għall-Iżvilupp (11),

               —

               wara li kkunsidra l-Artikolu 50 tar-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp (12),

               —

               wara li kkunsidra l-Artikolu 48 tar-Regolament tal-Kunsill (UE) 2015/323 tat-2 ta’ Marzu 2015 dwar ir-regolament finanzjarju applikabbli għall-11-il Fond Ewropew għall-Iżvilupp (13),

               —

               wara li kkunsidra l-Artikolu 93, l-Artikolu 94(3) u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Iżvilupp (A8-0137/2016),

               1.

               Jinnota li l-kontijiet annwali finali tat-tmien, tad-disa’, tal-għaxar u tal-ħdax-il Fond Ewropew għall-Iżvilupp huma kif jidhru fit-Tabella 2 tar-rapport annwali tal-Qorti tal-Awdituri;

               2.

               Japprova l-għeluq tal-kontijiet tat-tmien, tad-disa’, tal-għaxar u tal-ħdax-il Fond Ewropew għall-Iżvilupp għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deciżjoni lill-Kunsill, lill-Kummissjoni, lill-Qorti tal-Awdituri u lill-Bank Ewropew tal-Investiment, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 373, 10.11.2015, p. 289.

      (2)  ĠU C 379, 13.11.2015, p. 124.

      (3)  ĠU L 317, 15.12.2000, p. 3.

      (4)  ĠU L 287, 4.11.2010, p. 3.

      (5)  ĠU L 344, 19.12.2013, p. 1.

      (6)  ĠU L 156, 29.5.1998, p. 108.

      (7)  ĠU L 317, 15.12.2000, p. 355.

      (8)  ĠU L 247, 9.9.2006, p. 32.

      (9)  ĠU L 210, 6.8.2013, p. 1.

      (10)  ĠU L 191, 7.7.1998, p. 53.

      (11)  ĠU L 83, 1.4.2003, p. 1.

      (12)  ĠU L 78, 19.3.2008, p. 1.

      (13)  ĠU L 58, 3.3.2015, p. 17.


title: Deċiżjoni tal-Kunsill tas- 27 ta’ Settembru 2010 li taħtar u tissostwixxi l-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali

text:
               2.10.2010

               MT

               Il-Ġurnal Uffiċjali tal-Unjoni Ewropea

               C 268/1

         DEĊIŻJONI TAL-KUNSILL
   tas-27 ta’ Settembru 2010
   li taħtar u tissostwixxi l-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali
   2010/C 268/01
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomina ppreżentata mill-Gvern Malti,
   Billi:

               (1)

               Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2009 sas-17 ta' Settembru 2012.

               (2)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-Gvern sar vakanti b'segwitu għar-riżenja tas-Sur Paul ATTARD.

         IDDEĊIEDA KIF ĠEJ:
   Artikolu waħdieni
   Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta' Settembru 2012:

      RAPPREŻENTANT TAL-GVERN:

   MALTA: Is-Sur James Joachim CALLEJA

      Magħmul fi Brussell, is-27 ta’ Settembru 2010.

            Għall-Kunsill

            Il-President

         K. PEETERS

      (1)  ĠU L 39, 13.2.1975, p. 1.

      (2)  ĠU C 226, 19.9.2009, p. 2.


title: 2010/316/: Deċiżjoni tal-Kunsill tat- 3 ta’ Ġunju 2010 li tistabbilixxi l-pożizzjoni li għandha tiġi adottata f’isem l-Unjoni Ewropea fil-Kumitat dwar l-Għajnuna Alimentari fir-rigward tal-estensjoni tal-Konvenzjoni dwar l-Għajnuna Alimentari 1999

text:
               10.6.2010

               MT

               Il-Ġurnal Uffiċjali tal-Unjoni Ewropea

               L 142/7

         DEĊIŻJONI TAL-KUNSILL
   tat-3 ta’ Ġunju 2010
   li tistabbilixxi l-pożizzjoni li għandha tiġi adottata f’isem l-Unjoni Ewropea fil-Kumitat dwar l-Għajnuna Alimentari fir-rigward tal-estensjoni tal-Konvenzjoni dwar l-Għajnuna Alimentari 1999
   (2010/316/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 214(4) u l-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Konvenzjoni dwar l-Għajnuna Alimentari tal-1999 ġiet konkluża f’isem il-Komunità Ewropea permezz tad-Deċiżjoni tal-Kunsill 2000/421/KE (1) u estiża permezz ta’ deċiżjonijiet tal-Kumitat dwar l-Għajnuna Alimentari f’Ġunju 2003, Ġunju 2005, Ġunju 2007, Ġunju 2008 u Ġunju 2009 sabiex tibqa’ fis-seħħ sat-30 ta’ Ġunju 2010.

               (2)

               Il-Konvenzjoni dwar il-Kummerċ fil-Qamħ tal-1995 ser tibqa’ fis-seħħ sat-30 ta’ Ġunju 2011.

               (3)

               Il-Konvenzjoni dwar l-Għajnuna Alimentari 1999 tiskadi fit-30 ta’ Ġunju 2010 u l-kwistjoni tat-tiġdid tagħha ser tkun indirizzata formalment fil-102 Sessjoni tal-Kumitat dwar l-Għajnuna Alimentari fl-4 ta’ Ġunju 2010.

               (4)

               Fil-101 Sessjoni tal-Kumitat dwar l-Għajnuna Alimentari, fid-9 ta’ Diċembru 2009, xi membri esprimew rieda li jestendu l-Konvenzjoni dwar l-Għajnuna Alimentari 1999 għal sena oħra sat-30 ta’ Ġunju 2011. L-Unjoni Ewropea ħadet il-pożizzjoni li ser taħdem sabiex f’Ġunju 2010 tieħu deċiżjoni dwar il-futur tal-Konvenzjoni dwar l-Għajnuna Alimentari 1999 u li l-preparamenti jistgħu jibdew immedjatament mingħajr ebda preġudizzju għall-pożizzjoni formali li ser tiġi kkomunikata fil-102 Sessjoni tal-Kumitat dwar l-Għajnuna Alimentari f’Ġunju 2010.

               (5)

               Hemm żewġ xenarji possibbli li l-Unjoni Ewropea għandha tipprepara pożizzjoni għalihom bil-ħsieb tal-102 Sessjoni tal-Kumitat dwar l-Għajnuna Alimentari:

                           (a)

                           sal-102 Sessjoni tal-Kumitat dwar l-Għajnuna Alimentari, id-diskussjonijiet fost il-membri tal-Kumitat dwar l-Għajnuna Alimentari dwar il-futur tal-Konvenzjoni dwar l-Għajnuna Alimentari 1999 jkunu għamlu progress sinifikanti (jiġifieri jkun hemm stennija raġonevoli li n-negozjati mill-ġdid tal-Konvenzjoni dwar l-Għajnuna Alimentari 1999/in-negozjati dwar Konvenzjoni futura ser jibdew matul l-2010), f’liema każ l-aktar adatta tkun estensjoni tal-Konvenzjoni dwar l-Għajnuna Alimentari 1999 għal sena oħra. Il-Kummissjoni mbagħad tibda l-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea waqt li tirrakkomanda li l-Kunsill jawtorizza l-ftuħ tan-negozjati u jadotta d-direttivi ta’ negozjati; jew

                           (b)

                           sal-102 Sessjoni tal-Kumitat dwar l-Għajnuna Alimentari, id-diskussjonijiet fost il-membri tal-Kumitat dwar l-Għajnuna Alimentari dwar il-futur tal-Konvenzjoni dwar l-Għajnuna Alimentari 1999 ma jkunux għamlu progress sinifikanti, f’liema każ l-estensjoni tal-Konvenzjoni dwar l-Għajnuna Alimentari 1999 għal sena oħra ma tkunx adatta, u l-Kummissjoni, f’isem l-Unjoni Ewropea u l-Istati Membri tagħha, għandha topponi formalment li jintlaħaq kunsens fil-Kumitat dwar l-Għajnuna Alimentari li jiffavorixxi l-estensjoni tal-Konvenzjoni dwar l-Għajnuna Alimentari 1999.

               (6)

               Il-Kummissjoni, li tirrappreżenta lill-Unjoni Ewropea fil-Kumitat dwar l-Għajnuna Alimentari, għandha għalhekk tiġi awtorizzata b’Deċiżjoni tal-Kunsill biex jew tiffavorixxi estensjoni tal-Konvenzjoni dwar l-Għajnuna Alimentari 1999 għal sena waħda, jiġifieri sat-30 ta’ Ġunju 2011, jekk tkun sodisfatta l-kondizzjoni mniżżla fil-punt (a) tal-premessa 5, jew, jekk dak ma jkunx il-każ, topponi kunsens fil-Kumitat dwar l-Għajnuna Alimentari li jiffavorixxi tali estensjoni,

         ADOTTA DIN ID-DEĊIŻJONI:
   Artikolu 1
   Il-pożizzjoni tal-Unjoni Ewropea fi ħdan il-Kumitat dwar l-Għajnuna Alimentari għandha tkun li tiffavorixxi l-estensjoni tal-Konvenzjoni dwar l-Għajnuna Alimentari tal-1999 għal perjodu ta’ sena, jiġifieri sat-30 ta’ Ġunju 2011, dment li sal-102 Sessjoni tal-Kumitat dwar l-Għajnuna Alimentari fl-4 ta’ Ġunju 2010, id-diskussjonijiet fost il-membri tal-Kumitat dwar l-Għajnuna Alimentari dwar il-futur tal-Konvenzjoni dwar l-Għajnuna Alimentari 1999 jkunu kisbu progress sinifikanti (jiġifieri jkun hemm stennija raġonevoli li n-negozjati mill-ġdid tal-Konvenzjoni dwar l-Għajnuna Alimentari 1999/in-negozjati dwar Konvenzjoni futura ser jibdew matul l-2010).
   Jekk dik il-kondizzjoni ma tiġix sodisfatta, il-pożizzjoni tal-Unjoni Ewropea għandha tkun li formalment topponi li jintlaħaq kunsens fil-Kumitat dwar l-Għajnuna Alimentari li jiffavorixxi estensjoni tal-Konvenzjoni dwar l-Għajnuna Alimentari 1999, skont ir-Regola 13 tar-Regoli ta’ Proċedura tal-Kumitat dwar l-Għajnuna Alimentari.
   Artikolu 2
   Il-Kummissjoni b’dan hija awtorizzata li tesprimi waħda mill-pożizzjonijiet stabbiliti fl-Artikolu 1 fi ħdan il-Kumitat dwar l-Għajnuna Alimentari.

      Magħmul fil-Lussemburgu, it-3 ta’ Ġunju 2010.

            Għall-Kunsill

            Il-President

         A. PÉREZ RUBALCABA

      (1)  ĠU L 163, 4.7.2000, p. 37.


title: 2014/630/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/340

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2012
   (2014/630/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta tal-Inizjattiva tal-Mediċini Innovattivi għas-sena finanzjarja 2012, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05851/2014 — C7-0053/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (4), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tat-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0200/2014),

               1.

               Japprova l-għeluq tal-kontijiet tal-Impriża Konġunta IMI għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Impriża Konġunta IMI, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 369, 17.12.2013, p. 25.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 38.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2017/664 tat-3 ta' April 2017 li taħtar ħames membri u ħames membri supplenti, proposti mir-Renju Unit, fil-Kumitat tar-Reġjuni

text:
               7.4.2017

               MT

               Il-Ġurnal Uffiċjali tal-Unjoni Ewropea

               L 94/38

         DEĊIŻJONI TAL-KUNSILL (UE) 2017/664
   tat-3 ta' April 2017
   li taħtar ħames membri u ħames membri supplenti, proposti mir-Renju Unit, fil-Kumitat tar-Reġjuni
   IL-KUNSILL TA' L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern tar-Renju Unit,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandati tas-Sur Roger EVANS, is-Sur Stewart MAXWELL, is-Sur Mick ANTONIW, is-Sinjura Patricia FERGUSON u s-Sur Gordon KEYMER saru vakanti s-siġġijiet ta' ħames membri fil-Kumitat tar-Reġjuni.

               (3)

               Konsegwentement għal tmiem il-mandati tas-Sur Robert John PRICE, is-Sur Jim HUME, is-Sur Rhodri Glyn THOMAS u s-Sur James MCGRIGOR saru vakanti s-siġġijiet ta' erba' membri supplenti fil-Kumitat tar-Reġjuni.

               (4)

               Konsegwentement għall-ħatra tas-Sinjura Jennette ARNOLD bħala membru tal-Kumitat tar-Reġjuni, sar vakanti s-siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali:

               (a)

               bħala membri:

                           —

                           Is-Sinjura Jennette ARNOLD, Assembly Member, Greater London Authority,

                           —

                           Is-Sinjura Mairi Angela EVANS, Member of the Scottish Parliament,

                           —

                           Is-Sinjura Victoria HOWELLS, Member of the National Assembly of Wales,

                           —

                           Is-Sur John Robert LAMONT, Member of the Scottish Parliament,

                           —

                           Is-Sur David SIMMONDS, Councillor, Longon Borough of Hillingdon,

                     u

               (b)

               bħala membri supplenti:

                           —

                           Is-Sur Simon BLACKBURN, Councillor, Blackpool Council,

                           —

                           Is-Sur Roderick Lewis MACDONALD, Member of the Scottish Parliament,

                           —

                           Is-Sinjura Bethan Maeve JENKINS, Member of the National Assembly of Wales,

                           —

                           Is-Sur Keith Anthony PRINCE, Assembly Member, Greater London Authority,

                           —

                           Is-Sur Andrew Dearg WIGHTMAN, Member of the Scottish Parliament.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-3 ta' April 2017.

            Għall-Kunsill

            Il-President

         R. GALDES

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: 2010/478/UE: Deċiżjoni tal-Kunsill tas- 26 ta’ Lulju 2010 li tikkonċerna l-konklużjoni ta’ Ftehim bejn il-Komunità Ewropea u l-Konfederazzjoni Svizzera fil-qasam awdjoviżiv, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm tal-Komunità MEDIA 2007, u Att Finali

text:
               4.9.2010

               MT

               Il-Ġurnal Uffiċjali tal-Unjoni Ewropea

               L 234/1

         DEĊIŻJONI TAL-KUNSILL
   tas-26 ta’ Lulju 2010
   li tikkonċerna l-konklużjoni ta’ Ftehim bejn il-Komunità Ewropea u l-Konfederazzjoni Svizzera fil-qasam awdjoviżiv, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm tal-Komunità MEDIA 2007, u Att Finali
   (2010/478/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 166 (4) u 173 (3), flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew ,
   Billi:

               (1)

               Il-Kummissjoni nnegozjat, f’isem il-Komunità Ewropea, ftehim Konfederazzjoni Svizzera fil-qasam awdjoviżiv, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm tal-Komunità MEDIA 2007 (“il-Ftehim”), u Att Finali.

               (2)

               Il-Ftehim u l-Att Finali ġew iffirmati f’isem il-Komunità fil-11 ta’ Ottubru 2007, suġġett għall-konklużjoni tagħhom f’data aktar tard, u qed jiġu applikati proviżorjament mill-1 ta’ Settembru 2007, skont id-Deċiżjoni tal-Kunsill 2007/745/KE (1).

               (3)

               B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwiet u ssuċċediet lill-Komunità Ewropea.

               (4)

               Il-ftehim għandu jkun approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn il-Komunità Ewropea u l-Konfederazzjoni Svizzera fil-qasam awdjoviżiv, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm tal-Komunità MEDIA 2007 (2) (“il-Ftehim”), huwa b’dan approvat f’isem l-Unjoni.
   Artikolu 2
   Il-President tal-Kunsill għandu, f’isem l-Unjoni, jagħti n-notifiki previsti fl-Artikolu 13 tal-Ftehim (3) u jagħmel in-notifika li ġejja:

      “B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea issostitwiet u ssuċċediet lill-Komunità Ewropea u minn dik id-data teżerċita d-drittijiet kollha u tassumi l-obbligi kollha tal-Komunità Ewropea. Għalhekk, referenzi għall-‘Komunità Ewropea’ fit-test tal-Ftehim, fejn meħtieġ, għandhom jinqraw bħala referenzi għall-‘Unjoni Ewropea’.”

   Artikolu 3
   Il-Kummissjoni għandha tirrappreżenta lill-Unjoni fil-Kumitat Konġunt previst fl-Artikolu 8 tal-Ftehim.
   Artikolu 4
   Il-Ftehim huwa marbut mas-seba’ ftehimiet mal-Isvizzera li kienu ffirmati fil-21 ta’ Ġunju 1999 u konklużi bid-Deċiżjoni tal-Kunsill u tal-Kummissjoni 2002/309/KE (4).
   Il-Ftehim m’għandux jiġi mġedded jew innegozjat mill-ġdid skont l-Artikolu 12 tiegħu f’każ li l-ftehimiet imsemmija fil-paragrafu 1 ikunu ġew mitmuma.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħhha.
   Artikolu 6
   Din id-Deiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-26 ta’ Lulju 2010.

            Għall-Kunsill

            Il-President

         S. VANACKERE

      (1)  ĠU L 303, 21.11.2007, p. 9.

      (2)  ĠU L 303, 21.11.2007, p. 11.

      (3)  ĠU L 217, 18.8.2010, p. 1.

      (4)  ĠU L 114, 30.4.2002, p. 1.


title: 2008/980/KE: Deċiżjoni tal-Kummissjoni tal- 5 ta' Diċembru 2008 li taħtar il-membri u s-sostituti tal-Kumitat għal Terapiji Avvanzati biex jirrappreżentaw lill-kliniċisti u lill-assoċjazzjonijiet tal-pazjenti (Test b’relevanza għaż-ŻEE)

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               L 352/31

         DEĊIŻJONI TAL-KUMMISSJONI
   tal-5 ta' Diċembru 2008
   li taħtar il-membri u s-sostituti tal-Kumitat għal Terapiji Avvanzati biex jirrappreżentaw lill-kliniċisti u lill-assoċjazzjonijiet tal-pazjenti
   (Test b’relevanza għaż-ŻEE)
   (2008/980/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1394/2007 tal-Parlament Ewropew u tal-Kunsill tat-13 ta’ Novembru 2007 dwar prodotti mediċinali għal terapija avvanzata u li jemenda d-Direttiva 2001/83/KE u r-Regolament (KE) Nru 726/2004 (1), u b’mod partikolari l-Artikolu 21(1) tiegħu,
   Billi:

               (1)

               Ir-Regolament (KE) Nru 1394/2007 jistabbilixxi regoli speċifiċi li jikkonċernaw l-awtorizzazzjoni, is-sorveljanza u l-farmakoviġilanza ta’ prodotti mediċinali għal terapija avvanzata. L-Artikolu 20 ta’ dan ir-Regolament jistabbilixxi li għandu jitwaqqaf Kumitat għal Terapiji Avvanzati fi ħdan l-Aġenzija Ewropea tal-Mediċini.

               (2)

               Is-subparagrafu (c) tal-Artikolu 21(1) tar-Regolament (KE) Nru 1394/2007 jistabbilixxi li l-Kumitat għal Terapiji Avvanzati għandu jinkludi żewġ membri u żewġ sostituti maħtura mill-Kummissjoni, fuq bażi ta' sejħa pubblika għal espressjonijiet ta' interess u wara li jikkonsulta l-Parlament Ewropew, u dan sabiex jirrappreżentaw lill-kliniċisti.

               (3)

               Is-subparagrafu (d) tal-Artikolu 21(1) tar-Regolament (KE) Nru 1394/2007 jistabbilixxi li l-Kumitat għal Terapiji Avvanzati għandu jinkludi żewġ membri u żewġ sostituti maħtura mill-Kummissjoni, fuq bażi ta' sejħa pubblika għal turiji ta' interess u wara li jikkonsulta l-Parlament Ewropew, u dan sabiex jirrappreżentaw lill-assoċjazzjonijiet tal-pazjenti.

               (4)

               Skond l-Artikolu 21(1) tar-Regolament (KE) Nru 1394/2007, saret sejħa pubblika għal turija ta' interess mill-Kummissjoni. Il-Parlament Ewropew ġie kkonsultat ukoll dwar ir-riżultati tal-valutazzjoni tal-applikazzjonijiet li waslu.

               (5)

               Il-membri u s-sostituti tal-Kumitat għal Terapiji Avvanzati għandhom jinħatru għal perjodu ta' tliet snin, li jibda mid-data tal-applikazzjoni tar-Regolament (KE) Nru 1394/2007,

         IDDEĊIDIET KIF ĠEJ:
   Artikolu 1
   Dawn li ġejjin huma b’hekk maħtura membri u sostituti tal-Kumitat għal Terapiji Avvanzati biex jirrappreżentaw lill-kliniċisti għal terminu ta’ tliet snin, mit-30 ta’ Diċembru 2008:

               —

               Dietger Niederwieser (Membru) u Per Ljungman (Sostitut);

               —

               George Dickson (Membru) u Thierry VandenDriessche (Sostitut).

         Artikolu 2
   Dawn li ġejjin huma b’hekk maħtura membri u sostituti tal-Kumitat għal Terapiji Avvanzati biex jirrappreżentaw lill-assoċjazzjonijiet tal-pazjenti għal terminu ta’ tliet snin, mit-30 ta’ Diċembru 2008:

               —

               Fabrizia Bignami (Membru) u Michele Lipucci di Paola (Sostitut);

               —

               Alastair Kent (Membru) u Nicholas Meade (Sostitut).

      Magħmula fi Brussell, 5 ta’ Diċembru 2008.

            Għall-Kummissjoni

         Günter VERHEUGEN

            Viċi President

      (1)  ĠU L 324, 10.12.2007, p. 121.


title: Id-Deċiżjoni tal-Kumitat Eżekuttiv fil-5 ta' Mejju 1995 dwar politika komuni dwar il-viża Id-Deċiżjoni li tinsab fil-minuti ta' laqgħa tal-Kummitat Eżekuttiv magħmul fi Brussel fit-28 ta' April 1995. (SCH/Com-ex (95) PV 1 rev.)

text:
Avviż Legali Importanti

|

41995D0001

Official Journal L 239 , 22/09/2000 P. 0175 - 0175

		Id-Deċiżjoni tal-Kumitat Eżekuttivfil-5 ta' Mejju 1995dwar politika komuni dwar il-viżaId-Deċiżjoni li tinsab fil-minuti ta' laqgħa tal-Kummitat Eżekuttiv magħmul fi Brussel fit-28 ta' April 1995.(SCH/Com-ex (95) PV 1 rev.)8. Affarijiet oħrajnPolitika dwar il-viża fir-rigward ta' l-IndonesiaIl-Kumitat Eżekuttiv reġa' eżamina l-punt dwar il-politika tal-viża fir-rigward ta' l-Indonesja, li deher fuq l-aġenda tal-kumitat li hu inkarigat bis-segwiment, u ftiehem fuq is-soluzzjoni li ġejja, li se tapplika temporanjament u eċċezjonalment.1. Applikazzjonijiet għall-viża minn Indonesjani li stqarru li għandhom ħsieb jidħlu jew jivvjaġġaw fit-territorju nazzjonali tal-Portugall.- għandhom ikunu soġġetti għal kunsultazzjoni minn qabel; Indonesjani jistgħu jidħlu fit-territorju Portugiż biss jekk ikunu rċevew awtorizzazzjoni uffiċjali mill-Istat Portugiż.2. Applikazzjonijiet għall-viża minn Indonesjani li qalu li huma ma għandhomx intenzjoni li jidħlu jew jivvjaġġaw fit-territorju nazzjonali tal-Portugall- ma għandhomx bżonn konsultazzjoni minn qabel. F'kazijiet bħal dawn, sabiex jiġi żgurat li persuni ta' nazzjonalità Indonesjana ma jistgħux jivvjaġġaw liberament fil-Portugall, l-Istati tas-Schengen l-oħra għandhom joħorġu viża b'validità territorjali limitata li tawtorizza lil dak li għandu din il-viża li jidħol f'wieħed jew ħafna mit-territorji tal-Partijiet Kontraenti bl-eċċezzjoni għat-territorju Portugiż.Il-Kumitat Eżekuttiv għandu jerġa' jeżamina din il-kwistjoni fl-aħħar tas-sena.--------------------------------------------------


title: Deċiżjoni tal-Kummissjoni tal- 5 ta’ Diċembru 2012 li temenda d-Deċiżjoni tal-Kummissjoni 2007/623/KE dwar il-ħolqien ta’ Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi

text:
               12.12.2012

               MT

               Il-Ġurnal Uffiċjali tal-Unjoni Ewropea

               C 382/9

         DEĊIŻJONI TAL-KUMMISSJONI
   tal-5 ta’ Diċembru 2012
   li temenda d-Deċiżjoni tal-Kummissjoni 2007/623/KE dwar il-ħolqien ta’ Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi
   2012/C 382/08
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Permezz tad-Deċiżjoni tal-Kummissjoni 2007/623/KE (1), il-Kummissjoni ħolqot Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi, minn hawn ’il quddiem imsejjaħ “il-grupp”, għal perjodu fiss ta’ tliet snin.

               (2)

               Il-mandat tal-grupp ġie estiż sal-31 ta’ Diċembru 2012 permezz tad-Deċiżjoni tal-Kummissjoni tas-17 ta’ Awwissu 2010 (2010/C 223/03) (2) biex jisfrutta b’mod sħiħ il-potenzjal tal-iffrankar tal-Programm ta’ Azzjoni għat-Tnaqqis tal-Piżijiet Amministrattivi fl-Unjoni Ewropea li se jitlesta sa tmiem l-2012.

               (3)

               Ir-rapport tal-grupp ta’ Novembru 2011 dwar l-aħjar prattika fl-Istati Membri biex jimplimentaw il-leġiżlazzjoni tal-UE bl-eħfef mod wera li hemm ambitu wiesa’ biex l-amministrazzjonijiet pubbliċi tal-Istati Membri jkunu mgħejjuna biex jimplimentaw il-leġiżlazzjoni tal-UE b’mod aktar effiċjenti.

               (4)

               It-tnaqqis tal-piż amministrattiv u s-simplifikazzjoni tal-leġiżlazzjoni, speċjalment għan-negozji żgħar u ta’ daqs medju (SMEs), huma prijoritajiet għall-Kummissjoni (3).

               (5)

               Il-mandat tal-grupp u tal-membri tiegħu għandu għalhekk jiġi estiż skont dan.

               (6)

               Il-grupp għandu jkompli jaħdem mill-qrib mal-partijiet interessati u s-servizzi tal-Kummissjoni, u jkompli jagħmel skambji ta’ opinjonijiet u esperjenzi regolari u strutturati mad-Deputat Segretarju Ġenerali u l-President tal-Bord tal-Valutazzjoni tal-Impatt,

         IDDEĊIDIET KIF ĠEJ:
   Artikolu 1
   Id-Deċiżjoni 2007/623/KE hi emendata kif ġej:

               (1)

               L-Artikolu 1 jinbidel b’dan li ġej:
               “Artikolu 1
               Il-Grupp ta’ Livell Għoli dwar il-Piżijiet Amministrattivi
               Il-Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi huwa b’dan imwaqqaf b’effett mill-31 ta’ Awwissu 2007. Mill-1 ta’ Jannar 2013 l-isem uffiċjali jkun il-‘Grupp ta’ Livell Għoli dwar il-Piżijiet Amministrattivi’, minn hawn ’il quddiem imsejjaħ bħala ‘il-grupp’.”

               (2)

               L-Artikolu 2 jinbidel b’dan li ġej:
               “Artikolu 2
               Il-Kompitu
               Il-kompitu tal-grupp ikun li jagħti parir lill-Kummissjoni dwar il-piż amministrattiv imqiegħed fuq in-negozju, b’mod partikolari fuq l-SMEs u l-kumpaniji mikro, ikkawżat mil-leġiżlazzjoni tal-UE, u dwar is-simplifikazzjoni tal-atti leġiżlattivi eżistenti tal-UE xierqa għal reviżjoni u dwar kif l-amministrazzjonijiet pubbliċi fl-Istati Membri jistgħu jsiru iktar effiċjenti u li jirreaġixxu għall-ħtiġijiet tal-partijiet interessati, b’mod partikolari l-SMEs, meta jimplimentaw il-leġiżlazzjoni tal-UE.
               B’mod partikolari, il-grupp jagħti parir lill-Kummissjoni

                           —

                           dwar il-miżuri li għandhom l-għan li jnaqqsu l-piż amministrattiv u jissimplifikaw il-leġiżlazzjoni eżistenti, b’enfasi partikolari fuq il-ħtiġijiet tan-negozji żgħar;

                           —

                           dwar il-programm kontinwu ta’ simplifikazzjoni tagħha, b’enfasi fuq l-atti b’potenzjal għoli għal tnaqqis tal-piżijiet amministrattivi;

                           —

                           fuq il-bażi tal-pjanijiet direzzjonali, dwar il-piż amministrattiv potenzjali imqiegħed fuq in-negozju, b’mod partikolari fuq l-SMEs u l-kumpaniji mikro meta japplikaw il-leġiżlazzjoni tal-UE;

                           —

                           dwar miżuri li jistgħu jittieħdu fuq livell nazzjonali biex jgħinu lill-Istati Membri japplikaw il-leġiżlazzjoni tal-UE adottata skont il-Programm tat-Tnaqqis tal-Piż Amministrattiv bl-eħfef mod;

                           —

                           dwar miżuri li jistgħu jittieħdu fuq livell nazzjonali biex jagħmlu l-amministrazzjonijiet aktar reattivi għat-tħassib tal-SMEs u aktar risponsivi għall-ħtiġijiet u l-bżonn qawwi fuq it-tkabbir meta japplikaw il-leġiżlazzjoni tal-UE.

                     u jassisti lill-Kummissjoni biex tiżgura li jsir progress mill-Kunsill u l-Parlament biex ikunu adottati proposti dwar is-simplifikazzjoni u t-tnaqqis tal-piż amministrattiv.
               Il-mandat tal-grupp huwa mogħti sal-31 ta’ Ottubru 2014.”

               (3)

               L-Artikolu 3 (1) hu mibdul b’dan li ġej:
               “1.   Il-Kummissjoni tista’ tikkonsulta lill-grupp dwar kwalunkwe kwistjoni relatata mat-tnaqqis tal-piżijiet mhux meħtieġa fuq l-SMEs, speċjalment il-kumpaniji mikro, meta tapplika l-leġiżlazzjoni tal-UE, u dwar il-programm kontinwu ta’ simplifikazzjoni tagħha.”

               (4)

               L-Artikolu 4 hu emendat kif ġej:

                           (a)

                           Fil-paragrafu 2, it-tieni sentenza hi mibdula b’dan li ġej:
                           “Il-membri tal-grupp imbagħad jinħatru mis-Segretarju Ġenerali b’konsultazzjoni mal-President.”

                           (b)

                           Il-paragrafu 3 hu mibdul b’dan li ġej:
                           “3.   Il-membri jkunu individwi maħtura f’kapaċità personali jew individwi maħtura biex jirrappreżentaw interess komuni maqsum bejn il-partijiet interessati li għandhom għarfien espert fit-tnaqqis tal-piż amministrattiv.”

                           (c)

                           Fil-paragrafu 4, l-ewwel sentenza hi mibdula b’dan li ġej:
                           “Il-mandati tal-membri tal-grupp huma estiżi sal-31 ta’ Ottubru 2014.”

                           (d)

                           Il-paragrafu 5 hu mibdul b’dan li ġej:
                           “5.   Il-membri li ma jibqgħux f’pożizzjoni li jikkontribwixxu b’mod effettiv fid-deliberazzjonijiet tal-grupp, li jippreżentaw ir-riżenja tagħhom jew li ma jikkonformawx mal-kundizzjonijiet stabbiliti fil-paragrafu 3 ta’ dan l-Artikolu, jew l-Artikolu 339 tat-Trattat dwar il-Funzjonament tal-Unjoni Ewropea, jistgħu jiġu sostitwiti għall-kumplament tal-mandat tagħhom.”

                           (e)

                           Il-paragrafu 6 hu mibdul b’dan li ġej:
                           “6.   Il-membri maħtura f’kapaċità personali jaġixxu b’mod indipendenti u fl-interess pubbliku.
                           Il-membri maħtura biex jirrappreżentaw interess komuni kondiviż flimkien mal-partijiet interessati ma jirrappreżentawx interess individwali.”

                           (f)

                           Il-paragrafu 7 hu mibdul b’dan li ġej:
                           “7.   L-ismijiet tal-individwi maħtura f’kapaċità personali u l-ismijiet tal-individwi li jirrappreżentaw interess jiġu ppubblikati fir-Reġistru tal-gruppi ta’ esperti tal-Kummissjoni u ta’ entitajiet simili (‘ir-Reġistru’). Barra minn hekk, l-ismijiet tal-membri jiġu ppubblikati fuq il-websajt tas-Segretarjat Ġenerali tal-Kummissjoni Ewropea.”

                           (g)

                           Il-paragrafu 8 l-ġdid li ġej jidħol wara l-paragrafu 7:
                           “8.   Id-dejta personali tinġabar, tiġi proċessata u ppubblikata skont ir-Regolament (KE) Nru 45/2001.”

               (5)

               L-Artikolu 5 hu emendat kif ġej:

                           (a)

                           Il-paragrafu 3 hu mibdul b’dan li ġej:
                           “3.   Il-membri tal-grupp u r-rappreżentanti tagħhom, kif ukoll l-esperti u l-osservaturi mistiedna, jikkonformaw mal-obbligi tas-segretezza professjonali stabbiliti fit-Trattati u fir-regoli ta’ implimentazzjoni tagħhom, kif ukoll mar-regoli tal-Kummissjoni dwar is-siġurtà li għandhom x’jaqsmu mal-protezzjoni tat-tagħrif ikklassifikat tal-UE, stabbiliti fl-Anness għad-Deċiżjoni tal-Kummissjoni 2001/844/KE, KEFA, Euratom (4). Fil-każ li dawn l-obbligi ma jiġux irrispettati, il-Kummissjoni tista’ tieħu l-miżuri xierqa kollha.

                           (b)

                           Il-paragrafu 6 hu mibdul b’dan li ġej:
                           “6.   Il-Kummissjoni tippubblika d-dokumenti kollha rilevanti dwar l-attivitajiet imwettqa mill-grupp (bħal aġendi, minuti u s-sottomissjonijiet tal-parteċipanti) jew direttament fir-Reġistru jew permezz ta’ ħolqa mir-Reġistru għal websajt iddedikat fejn tista’ tinstab l-informazzjoni. Għandhom jiġu previsti eċċezzjonijiet għall-pubblikazzjoni ta’ dokument meta l-iżvelar tiegħu jista’ jdgħajjef il-ħarsien ta’ interess pubbliku jew privat kif iddefinit fl-Artikolu 4 tar-Regolament (KE) Nru 1049/2001.”

               (6)

               L-Artikolu 7 hu mibdul b’dan li ġej:
               “Artikolu 7
               Applikabilità
               Din id-Deċiżjoni tapplika sal-31 ta’ Ottubru 2014.”

         Artikolu 2
   Din id-Deċiżjoni tidħol fis-seħħ fil-jum tal-publikazzjoni tagħha f’Il-Ġurnal Uffiċjali tal-Unjoni Ewropea.
   Id-Deċiżjoni tibda tapplika mill-31 ta’ Diċembru 2012.

      Magħmul fi Brussell, il-5 ta’ Diċembru 2012.

            Għall-Kummissjoni

            Il-President

         José Manuel BARROSO

      (1)  ĠU L 253, 28.9.2007, p. 40.

      (2)  ĠU C 223, 18.8.2010, p. 6.

      (3)  COM(2011) 803 – L-imminimizzar tal-piż regolatorju għall-SMEs – L-adattament tar-regolamentazzjoni tal-UE għall-bżonnijiet tal-intrapriżi mikro.

      (4)  Id-Deċiżjoni tal-Kummissjoni tad-29 ta’ Novembru 2001 li temenda r-Regoli Interni tal-Proċedura, (ĠU Edizzjoni Speċjali bil-Malti: Kapitolu 01 Volum 03 P. 353 – 407).”


title: 2012/599/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/287

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2010
   (2012/599/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għad-Drittijiet Fundamentali għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 —C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (3), u b’mod partikolari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0122/2012),

               1.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 9.

      (2)  ĠU L 248, 16.9.2002, p. 1.

      (3)  ĠU L 53, 22.2.2007, p. 1.

      (4)  ĠU L 357, 31.12.2002, p. 72.


title: 2008/420/KE: Deċiżjoni tal-Kunsill tas- 7 ta’ April 2008 dwar l-iffirmar u l-applikazzjoni proviżorja tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta’ l-ajru

text:
               7.6.2008

               MT

               Il-Ġurnal Uffiċjali ta’ l-Unjoni Ewropea

               L 149/63

         DEĊIŻJONI TAL-KUNSILL
   tas-7 ta’ April 2008
   dwar l-iffirmar u l-applikazzjoni proviżorja tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta’ l-ajru
   (2008/420/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80 (2), flimkien ma’ l-ewwel sentenza ta’ l-ewwel subparagrafu ta’ l-Artikolu 300 (2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Il-Kunsill awtorizza lill-Kummissjoni fil-5 ta’ Ġunju 2003 sabiex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehim bilaterali eżistenti bi qbil Komunitarju.

               (2)

               F'isem il-Komunità, il-Kummissjoni nnegozjat Ftehim mal-Gvern ta’ l-Awstralja dwar ċerti aspetti tas-servizzi ta’ l-ajru, hawn aktar 'il quddiem imsemmi “il-Ftehim”, f'konformità mal-mekkaniżmi u d-direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehim bilaterali eżistenti bi qbil Komunitarju.

               (3)

               Il-ftehim għandu jiġi ffirmat u applikat b’mod proviżorju, soġġett għall-konklużjoni tiegħu f'data aktar tard,

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta’ l-ajru qiegħed hawn jiġi approvat f'isem il-Komunità, soġġett għad-Deċiżjoni tal-Kunsill dwar il-konklużjoni ta’ l-imsemmi Ftehim.
   It-test tal-ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill qiegħed hawn jiġi awtorizzat jagħżel il-persuna(i) bis-setgħa li jiffirma(w) il-Ftehim f'isem il-Komunità soġġett għall-konklużjoni tiegħu.
   Artikolu 3
   Sakemm jidħol fis-seħħ, il-Ftehim għandu jiġi applikat proviżorjament mill-ewwel jum ta’ l-ewwel xahar wara d-data li fiha l-Partijiet ikunu nnotifikaw lil xulxin dwar il-konklużjoni tal-proċeduri meħtieġa għal dan il-għan.
   Artikolu 4
   Il-President tal-Kunsill qiegħed hawn jiġi awtorizzat jagħmel in-notifika prevista fl-Artikolu 7(2) tal-Ftehim.

      Magħmula fi Luxembourgu, 7 ta’ April 2008.

            Għall-Kunsill

            Il-President

         R. ŽERJAV

    ---documentbreak---

               7.6.2008

               MT

               Il-Ġurnal Uffiċjali ta’ l-Unjoni Ewropea

               L 149/65

         FTEHIM
   bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta’ l-ajru
   IL-KOMUNITÀ EWROPEA,
   in-naħa waħda, u
   IL-GVERN TA’ L-AWSTRALJA,
   min-naħa l-oħra
   (minn hawn 'il quddiem imsejħa “il-Partijiet Kontraenti”)
   FILWAQT LI JINNUTAW li l-Qorti Ewropea tal-Ġustizzja sabet li ċerti dispożizzjonijiet fi ftehim bilaterali li bosta Stati Membri daħlu fihom ma’ pajjiżi terzi huma inkompatibbli mal-liġi Komunitarja Ewropea;
   FILWAQT LI JINNUTAW li numru ta’ ftehim bilaterali dwar is-servizzi ta’ l-ajru ġew konklużi bejn bosta Stati Membri tal-Komunità Ewropea u l-Awstralja li fihom dispożizzjonijiet simili u li hemm obbligu fuq l-Istati Membri li jieħdu l-passi kollha xierqa sabiex jeliminaw l-inkompatibbilitajiet bejn tali ftehim u t-Trattat tal-KE;
   FILWAQT LI JINNUTAW li l-Komunità Ewropea għandha kompetenza esklużiva fir-rigward ta’ numru ta’ aspetti li jistgħu jiġu inklużi fi ftehim bilaterali dwar is-servizzi ta’ l-ajru bejn l-Istati Membri tal-Komunità Ewropea u pajjiżi terzi;
   FILWAQT LI JINNUTAW li, taħt il-liġi tal-Komunità Ewropea, kumpaniji ta’ l-ajru Komunitarji stabbiliti fi Stat Membru għandhom id-dritt għal aċċess non-diskriminatorju għal rotot ta’ l-ajru bejn l-Istati Membri tal-Komunità Ewropea u pajjiżi terzi;
   FILWAQT LI JIKKUNSIDRAW il-ftehim bejn il-Komunità Ewropea u ċerti pajjiżi terzi li jipprovdu għall-possibbiltà għaċ-ċittadini ta’ dawn il-pajjiżi terzi li jiksbu bi proprjeta kumpaniji ta’ l-ajru liċenzjati f’konformità mal-liġi Komunitarja Ewropea;
   FILWAQT LI JIRRIKONOXXU li l-konsistenza bejn il-liġi tal-Komunità Ewropea u d-dispożizzjonijiet tal-ftehim bilaterali dwar is-servizzi ta’ l-ajru bejn l-Istati Membri tal-Komunità Ewropea u l-Awstralja ser tipprovdi bażi legali soda għas-servizzi ta’ l-ajru bejn il-Komunità Ewropea u l-Awstralja u tħares il-kontinwità ta’ servizzi ta’ l-ajru bħal dawn;
   FILWAQT LI JINNUTAW li d-dispożizzjonijiet tal-ftehim bilaterali dwar is-servizzi ta’ l-ajru bejn l-Istati Membri tal-Komunità Ewropea u l-Awstralja, li mhumiex inkonsistenti mal-liġi tal-Komunità Ewropea, m’ għandhomx bżonn jiġu emendati jew sostitwiti;
   FILWAQT LI JINNUTAW li mhuwiex l-għan tal-Komunità Ewropea f’dan il-Ftehim li żżid il-volum totali tat-traffiku ta’ l-ajru bejn il-Komunità Ewropea u l-Awstralja, li taffettwa l-bilanċ bejn kumpaniji ta’ l-ajru tal-Komunità u kumpaniji ta’ l-ajru ta’ l-Awstralja, jew li tegħleb l-interpretazzjoni tad-dispożizzjonijiet ta’ ftehim bilaterali eżistenti dwar is-servizzi ta’ l-ajru fir-rigward ta’ drittijiet tat-traffiku,
   QABLU KIF ĠEJ:
   Artikolu 1
   Dispożizzjonijiet Ġenerali
   1.   Għall-finijiet ta’ dan il-Ftehim, “Stati Membri” għandha tfisser l-Istati Membri tal-Komunità Ewropea. “Parti Kontraenti” għandha tfisser parti kontraenti għal dan il-Ftehim; “parti” għandha tfisser il-parti kontraenti għall-Ftehim bilaterali dwar is-servizzi ta’ l-ajru rilevanti; “kumpanija ta’ l-ajru” għandha tfisser ukoll linja ta’ l-ajru; “it-territorju tal-Komunità Ewropea” għandha tfisser it-territorji ta’ l-Istati Membri li għalihom it-Trattat li jistabbilixxi l-Komunità Ewropea japplika.
   2.   Referenzi f’kull wieħed mill-Ftehim elenkat fl-Anness I għal ċittadini ta’ l-Istat Membru li huwa parti għal dak il-Ftehim għandhom jiġu mifhuma bħala li qed jirreferu għaċ-ċittadini ta’ l-Istati Membri tal-Komunità Ewropea.
   3.   Referenzi f’kull wieħed mill-Ftehim elenkati fl-Anness I għal kumpaniji ta’ l-ajru jew linji ta’ l-ajru ta’ l-Istat Membru li huwa parti għal dak il-Ftehim għandhom jiġu mifhuma bħala li jirreferu għal kumpaniji ta’ l-ajru jew linji ta’ l-ajru nominata minn dak l-Istat Membru.
   Artikolu 2
   Għażla, Awtorizzazzjoni u Revoka
   1.   Id-dispożizzjonijiet fil-paragrafi 3 u 4 ta’ dan l-Artikolu għandhom jegħlbu d-dispożizzjonijiet korrispondenti fl-Artikoli elenkati fl-Anness II(a) u (b) rispettivament, f’dak li għandu x’jaqsam ma’ l-għażla tal-kumpaniji ta’ l-ajru mill-Istat Membru kkonċernat, l-awtorizzazzjonijiet u l-permessi tiegħu mogħtija mill-Awstralja, u ċ-ċaħda, ir-revoka, is-sospensjoni jew il-limitazzjoni ta’ l-awtorizzazzjonijiet jew il-permessi tal-kumpanija ta’ l-ajru, rispettivament.
   2.   Id-dispożizzjonijiet fil-paragrafi 3 u 4 ta’ dan l-Artikolu għandhom jegħlbu d-dispożizzjonijiet korrispondenti fl-Artikoli elenkati fl-Anness II(a) u (b) rispettivament, f’dak li għandu x’jaqsam ma’ l-għażla ta’ kumpaniji ta’ l-ajru mill-Awstralja, l-awtorizzazzjonijiet u l-permessi tagħha mogħtija mill-Istat Membru kkonċernat, u ċ-ċaħda, ir-revoka, is-sospensjoni jew il-limitazzjoni ta’ l-awtorizzazzjonijiet jew il-permessi tal-kumpanija ta’ l-ajru, rispettivament.
   3.   Mal-wasla ta’ tali għażla, jew ta’ applikazzjonijiet mill-kumpanija/i ta’ l-ajru nominata, fil-forma u l-mod preskritti għall-awtorizzazzjonijiet għat-tħaddim u l-permessi tekniċi, kull parti għandha, soġġetta għall-paragrafi 4 u 5 tagħti l-awtorizzazzjonijiet u l-permessi adatti b’dewmien proċedurali minimu, dment li:

               (a)

               fil-każ ta’ kumpanija ta’ l-ajru nominata minn Stat Membru:

                           (i)

                           il-kumpanija ta’ l-ajru tkun stabbilita, taħt it-Trattat li jistabbilixxi l-Komunità Ewropea, fit-territorju ta’ l-Istat Membru li jinnomina u għandu Liċenzja Operattiva valida minn Stat Membru f’konformità mal-liġi tal-Komunità Ewropea; u

                           (ii)

                           jiġi eżerċitat u miżmum kontroll regolatorju effettiv tal-kumpanija ta’ l-ajru mill-Istat Membru responsabbli mill-ħruġ taċ-Ċertifikat ta’ l-Operaturi ta’ l-Ajru tiegħu u l-awtorità aeronawtika rilevanti tkun identifikata biċ-ċar fl-għażla; u

                           (iii)

                           il-post prinċipali tan-negozju tal-kumpanija ta’ l-ajru jkun jinsab fl-Istat Membru mingħand min tkun irċeviet il-Liċenzja Operattiva valida; u

                           (iv)

                           il-kumpanija ta’ l-ajru hija proprjetà, direttament jew permezz ta’ sehem maġġoritarju, u hija effettivament ikkontrollata mill-Istati Membri u/jew miċ-ċittadini ta’ l-Istati Membri, jew mill-Istati l-oħra elenkati fl-Anness III u/jew miċ-ċittadini ta’ tali Stati oħra;

               (b)

               fil-każ ta’ kumpanija ta’ l-ajru nominata mill-Awstralja:

                           (i)

                           l-Awstralja għandha u żżomm kontroll regolatorju effettiv tal-kumpanija ta’ l-ajru; u

                           (ii)

                           il-post prinċipali tan-negozju tagħha jkun fl-Awstralja.

         4.   Kull waħda mill-partijiet tista’ tiċħad, tirrevoka, tissospendi jew tillimita l-awtorizzazzjoni ta’ l-operat jew il-permessi tekniċi ta’ kumpanija ta’ l-ajru nominata mill-parti l-oħra meta:

               (a)

               fil-każ ta’ kumpanija ta’ l-ajru nominata minn Stat Membru:

                           (i)

                           il-kumpanija ta’ l-ajru ma tkunx stabbilita, taħt it-Trattat li jistabbilixxi l-Komunità Ewropea, fit-territorju ta’ l-Istat Membru li jagħmel l-għażla jew ma jkollhiex Liċenzja Operattiva valida minn Stat Membru f’konformità mal-liġi tal-Komunità Ewropea; jew

                           (ii)

                           ma jiġix eżerċitat jew miżmum kontroll regolatorju effettiv tal-kumpanija ta’ l-ajru mill-Istat Membru responsabbli għall-ħruġ taċ-Ċertifikat ta’ l-Operaturi ta’ l-Ajru tiegħu, jew l-awtorità aeronawtika rilevanti ma tkunx identifikata biċ-ċar fl-għażla; jew

                           (iii)

                           il-post prinċipali tan-negozju tal-kumpanija ta’ l-ajru ma jkunx fit-territorju ta’ l-Istat Membru mingħand min tkun irċeviet il-Liċenzja Operattiva tagħha; jew

                           (iv)

                           il-kumpanija ta’ l-ajru ma tkunx proprjetà, direttament jew permezz ta’ sehem maġġoritarju, u mhijiex effettivament ikkontrollata mill-Istati Membri u/jew miċ-ċittadini ta’ l-Istati Membri, u/jew mill-Istati l-oħra elenkati fl-Anness III u/jew miċ-ċittadini ta’ dawn l-Istati l-oħra; jew

                           (v)

                           il-kumpanija ta’ l-ajru tkun diġà awtorizzata biex topera taħt ftehim bilaterali bejn l-Awstralja u Stat Membru ieħor u l-Awstralja tista’ turi li, meta teżerċita drittijiet tat-traffiku taħt dan il-Ftehim fuq rotta li tinkludi punt f’dak l-Istat Membru l-ieħor, tkun qed tevita restrizzjonijiet fuq it-tielet, ir-raba’ jew il-ħames dritt tat-traffiku ta’ libertà imposti minn dak il-ftehim l-ieħor; jew

                           (vi)

                           il-kumpanija ta’ l-ajru jkollha Ċertifikat ta’ l-Operaturi ta’ l-Ajru maħruġ minn Stat Membru u ma jkun hemm l-ebda ftehim bilaterali dwar is-servizzi ta’ l-ajru bejn l-Awstralja u l-Istat Membru, u l-Awstralja tista’ turi li d-drittijiet tat-traffiku meħtieġa biex twettaq l-operazzjoni proposta mhumiex disponibbli b’mod reċiproku lill-kumpanija/i ta’ l-ajru nominata ta’ l-Awstralja;

               (b)

               fil-każ ta’ kumpanija ta’ l-ajru nominata mill-Awstralja:

                           (i)

                           l-Awstralja ma tkunx qed iżżomm kontroll regolatorju effettiv tal-kumpanija ta’ l-ajru; jew

                           (ii)

                           il-post prinċipali tan-negozju tagħha ma jkunx fl-Awstralja.

         5.   Fl-eżerċizzju tad-dritt tagħha taħt il-paragrafu 4, u mingħajr preġudizzju għad-drittijiet tagħha taħt il-paragrafu 4(a) (v) u (vi) ta’ dan l-Artikolu, l-Awstralja m’ għandhiex tiddiskrimina bejn kumpaniji ta’ l-ajru ta’ Stati Membri fuq il-bażi ta’ ċittadinanza.
   Artikolu 3
   Drittijiet fir-rigward ta’ kontroll regolatorju
   1.   Id-dispożizzjonijiet fil-paragrafu 2 ta’ dan l-Artikolu għandhom jikkumplimentaw l-Artikoli elenkati fl-Anness II (ċ).
   2.   Fejn Stat Membru (l-ewwel Stat Membru) ikun għażel kumpanija ta’ l-ajru li l-kontroll regolatorju tagħha hu eżerċitat u miżmum minn Stat Membru ieħor (it-tieni wieħed), id-drittijiet ta’ l-Awstralja taħt id-dispożizzjonijiet ta’ sigurtà tal-ftehim bejn l-ewwel Stat Membru li jkun għażel il-kumpanija ta’ l-ajru u l-Awstralja għandhom japplikaw indaqs fir-rigward ta’ l-adozzjoni, l-eżerċizzju jew iż-żamma ta’ standards ta’ sigurtà minn dak it-tieni Stat Membru u fir-rigward ta’ l-awtorizzazzjoni għall-operat ta’ dik il-kumpanija ta’ l-ajru.
   Artikolu 4
   Tariffi għat-trasport fil-Komunità Ewropea
   1.   Id-dispożizzjonijiet fil-paragrafu 2 ta’ dan l-Artikolu għandhom jikkumplimentaw l-Artikoli elenkati fl-Anness II (d).
   2.   It-tariffi li jridu jiġu imposti mill-kumpanija/i ta’ l-ajru nominata/i mill-Awstralja taħt Ftehim elenkat fl-Anness I li fih dispożizzjoni elenkata fl-Anness II (d) għat-trasport li jseħħ kollu kemm hu fil-Komunità Ewropea għandhom ikunu suġġetti għal-liġi tal-Komunità Ewropea.
   Artikolu 5
   Annessi għall-Ftehim
   L-Annessi għal dan il-Ftehim għandhom jifformaw parti integrali minnu.
   Artikolu 6
   Reviżjoni jew emenda
   Il-Partijiet Kontraenti jistgħu, fi kwalunkwe ħin, jirrevedu jew jemendaw dan il-Ftehim b’kunsens reċiproku.
   Artikolu 7
   Dħul fis-seħħ
   1.   Dan il-Ftehim għandu jidħol fis-seħħ meta l-Partijiet Kontraenti jkunu nnotifikaw lil xulxin bil-miktub li l-proċeduri interni rispettivi tagħhom meħtieġa għad-dħul fis-seħħ tiegħu jkunu ġew mitmuma.
   2.   Minkejja l-paragrafu 1, il-Partijiet Kontraenti jaqblu li japplikaw provviżorjament dan il-Ftehim mill-ewwel jum tax-xahar wara d-data li fiha l-Partijiet Kontraenti jkunu nnotifikaw lil xulxin dwar it-tkomplija tal-proċeduri meħtieġa għal dan il-għan.
   3.   Ftehim u arranġamenti oħra bejn l-Istati Membri u l-Awstralja li, fid-data ta’ l-iffirmar ta’ dan il-Ftehim, ma jkunux għadhom daħlu fis-seħħ u li mhumiex qed jiġu applikati provviżorjament huma elenkati fl-Anness I(b). Dan il-Ftehim għandhu japplika għall-Ftehim u l-arranġamenti kollha ta’ dan it-tip mad-dħul fis-seħħ jew l-applikazzjoni provviżorja tagħhom.
   Artikolu 8
   Tmiem
   1.   Fil-każ li Ftehim elenkat fl-Anness I jintemm, id-dispożizzjonijiet kollha ta’ dan il-Ftehim li għandhom x’jaqsmu mal-Ftehim elenkat fl-Anness I ikkonċernat ser jintemmu fl-istess ħin.
   2.   Fil-każ li l-Ftehim kollha elenkati fl-Anness I jintemmu, dan il-Ftehim għandu jintemm fl-istess ħin.

      B’HIEDA TA’ DAN, dawn hawn taħt iffirmati, debitament awtorizzati, iffirmaw dan il-Ftehim.
      Magħmul fi Brussell, f’żewġ kopji, fid-disgħa u għoxrin jum ta’ April tas-sena elfejn u tmienja bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża. Fil-każ ta’ diverġenza t-test Ingliż għandu jipprevali fuq it-testi bil-lingwi l-oħra.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Австралия
         Por el Gobierno de Australia
         Za vládu Austrálie
         For Australiens regering
         Für die Regierung Australiens
         Austraalia valitsuse nimel
         Για την Κυβέρνηση της Αυστραλίας
         For the Government of Australia
         Pour le gouvernement d'Australie
         Per il governo d'Australia
         Austrālijas valdības vārdā
         Australijos Vyriausybės vardu
         Ausztrália kormánya részéről
         Għall-Gvern ta' l-Awstralja
         Voor de Regering van Australië
         W imieniu Rządu Australii
         Pelo Governo da Austrália
         Pentru Guvernul Australiei
         Za vládu Austrálie
         Za vlado Avstralije
         Australian hallituksen puolesta
         För Australiens regering

   ANNESS I
   Lista tal-Ftehim imsemmija fl-Artikolu 1 ta’ dan il-Ftehim

               (a)

               Ftehim dwar is-servizzi ta’ l-ajru bejn il-Commonwealth ta’ l-Awstralja u l-Istati Membri tal-Komunità Ewropea li, fid-data ta’ l-iffirmar ta’ dan il-Ftehim, kienu ġew konklużi, iffirmati u/jew qed jiġu applikati provviżorjament:

                           —

                           Ftehim bejn il-Gvern Federali Awstrijak u l-Gvern tal-Commonwealth ta’ l-Awstralja dwar is-Servizzi ta’ l-Ajru magħmul fi Vjenna fit-22 ta’ Marzu 1967 (minn issa 'l quddiem imsejjaħ “il-Ftehim Awstralja-Awstrija”)
                           Issupplimentat bil-Memorandum ta’ Ftehim iffirmat fi Vjenna fil-25 ta’ Marzu 1999;

                           —

                           Ftehim dwar is-Servizzi ta’ l-Ajru bejn il-Gvern tar-Renju tad-Danimarka u l-Gvern ta’ l-Awstralja inizjalat f'Kanberra fis-16 ta’ Ottubru 1998; (minn issa 'l quddiem imsejjaħ “l-Abbozz tal-Ftehim Awstralja-Danimarka”).
                           Issupplimentat bil-Memorandum ta’ Ftehim dwar il-kooperazzjoni bejn il-pajjiżi Skandinavi fir-rigward tas-Sistema tal-Linji ta’ l-Ajru Skandinavi (SAS) inizjalat f'Kanberra fis-16 ta’ Ottubru 1998;
                           Issupplimentat bil-Minuti Miftehma ddatati s-16 ta’ Ottubru 1998;

                           —

                           Ftehim bejn il-Gvern tar-Repubblika tal-Finlandja u l-Gvern tal-Commonwealth ta’ l-Awstralja fir-rigward tas-Servizzi ta’ l-Ajru inizjalat fil-15 ta’ Ġunju 1999; (minn issa 'l quddiem imsejjaħ “l-Abbozz tal-Ftehim Awstralja-Finlandja”).
                           Issupplimentat bil-Memorandum ta’ Ftehim iffirmat f'Ħelsinki fil-15 ta’ Ġunju 1999;

                           —

                           Ftehim bejn il-Gvern tal-Commonwealth ta’ l-Awstralja u l-Gvern tar-Repubblika Franċiża u fir-rigward tat-Trasport bl-Ajru magħmul f'Kanberra fit-13 ta’ April 1965; (minn issa 'l quddiem imsejjaħ “il-Ftehim Awstralja-Franza”).
                           Immodifikat bl-Iskambju ta’ Ittri ffirmati f'Pariġi fit-22 ta’ Diċembru 1970 u s-7 ta’ Jannar 1971;

                           —

                           Ftehim bejn ir-Repubblika Federali tal-Ġermanja u l-Commonwealth ta’ l-Awstralja fir-rigward tat-Trasport bl-Ajru magħmul f'Bonn fit-22 ta’ Mejju 1957, (minn issa 'l quddiem imsejjaħ “il-Ftehim Awstralja-Ġermanja”);
                           Għandu jinqara flimkien mal-Memorandum ta’ Ftehim iffirmat f' Canberra fit-12 ta’ Ġunju 1998 u l-iskambju ta’ ittri bid-data tas-17 ta’ Settembru 1998 u tal-5 ta’ Novembru 1998.

                           —

                           Ftehim bejn il-Gvern tar-Renju tal-Greċja u l-Gvern tal-Commonwealth ta’ l-Awstralja fir-rigward tas-Servizzi ta’ l-Ajru magħmul f'Ateni fl-10 ta’ Ġunju 1971, kif emendat; (minn issa 'l quddiem imsejjaħ “il-Ftehim Awstralja-Greċja”);

                           —

                           Ftehim bejn il-Gvern tar-Repubblika Ellenika u l-Gvern ta’ l-Awstralja fir-rigward tas-Servizzi ta’ l-Ajru inizjalat f'Ateni fil-11 ta’ Novembru 1997 u mehmuż mal-Memorandum ta’ Ftehim iffirmat f'Ateni fil-11 ta’ Novembru 1997; (minn issa 'l quddiem imsejjaħ “l-Abbozz tal-Ftehim Rivedut Awstralja-Greċja”);

                           —

                           Ftehim dwar it-Trasport bl-Ajru bejn l-Irlanda u l-Awstralja konkluż permezz ta’ skambju ta’ noti ddatati s-26 ta’ Novembru 1957 u t-30 ta’ Diċembru 1957; (minn issa 'l quddiem imsejjaħ “il-Ftehim Awstralja-Irlanda”);

                           —

                           Ftehim bejn il-Gvern tal-Commonwealth ta’ l-Awstralja u l-Gvern tar-Repubblika ta’ l-Italja fir-rigward tas-Servizzi ta’ l-Ajru magħmul f'Ruma fl-10 ta’ Novembru 1960, kif emendat, (minn issa 'l quddiem imsejjaħ “ il-Ftehim Awstralja-Italja”);

                           —

                           Ftehim bejn il-Gvern ta’ l-Awstralja u l-Gvern tal-Gran Dukat tal-Lussemburgu dwar Servizzi ta’ l-Ajru kif anness mal-Memorandum ta’ Ftehim magħmul fil-Lussemburgu fit-3 ta’ Settembru 1997; (minn issa 'l quddiem imsejjaħ “l-Abbozz tal-Ftehim Awstralja-Lussemburgu”);

                           —

                           Ftehim bejn il-Gvern ta’ Malta u l-Gvern ta’ l-Awstralja fir-rigward tas-servizzi ta’ l-Ajru, magħmul f'Kanberra fil-11 ta’ Settembru 1996; (minn issa 'l quddiem imsejjaħ “il-Ftehim Awstralja-Malta”);
                           Issupplimentat bl' iskambju ta’ ittri fl-1 ta’ Diċembru 2003;

                           —

                           Ftehim bejn il-Gvern tar-Renju ta’ l-Olanda u l-Gvern tal-Commonwealth ta’ l-Awstralja għall-istabbiliment ta’ servizzi ta’ l-ajru, magħmul f'Kanberra fil-25 ta’ Settembru 1951; (minn issa 'l quddiem imsejjaħ “il-Ftehim Awstralja-Olanda”);

                           —

                           Ftehim bejn il-Gvern tar-Repubblika tal-Polonja u l-Gvern ta’ l-Awstralja fir-rigward tas-Servizzi ta’ l-Ajru, magħmul f'Varsavja fit-28 ta’ April 2004; (minn issa 'l quddiem imsejjaħ “il-Ftehim Awstralja-Polonja”);

                           —

                           Ftehim dwar is-Servizzi ta’ l-Ajru bejn il-Gvern tar-Renju ta’ l-Isvezja u l-Gvern ta’ l-Awstralja inizjalat f'Kanberra fis-16 ta’ Ottubru 1998; (minn issa 'l quddiem imsejjaħ “l-Abbozz tal-Ftehim Awstralja-Svezja”).
                           Issupplimentat bil-Memorandum ta’ Ftehim dwar il-kooperazzjoni bejn il-pajjiżi Skandinavi fir-rigward tas-Sistema tal-Linji ta’ l-Ajru Skandinavi (SAS) inizjalat f'Kanberra fis-16 ta’ Ottubru 1998;
                           Issupplimentat bil-Minuti Miftehma ddatati s-16 ta’ Ottubru 1998.

                           —

                           Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tal-Commonwealth ta’ l-Awstralja għas-Servizzi ta’ l-Ajru bejn u lil hinn mit-territorji rispettivi tagħhom, magħmul f'Londra fis-7 ta’ Frar 1958 kif emendat; (minn issa 'l quddiem imsejjaħ “il-Ftehim Awstralja-Renju Unit”);

               (b)

               Ftehim dwar is-servizzi ta’ l-ajru u arranġamenti oħra inizjalati jew iffirmati bejn il-Commonwealth ta’ l-Awstralja u l-Istati Membri tal-Komunità Ewropea li, fid-data ta’ l-iffirmar ta’ dan il-Ftehim, kienu għadhom ma daħlux fis-seħħ u mhux qed jiġu applikati provviżorjament.

         ANNESS II
   Lista ta’ artikoli fil-Ftehim elenkati fl-Anness I u msemmija fl-Artikoli 2 sa 5 ta’ dan il-Ftehim

               (a)

               Għażla:

                           —

                           Artikolu 4 tal-Ftehim Awstralja-Awstrija; (1)

                           —

                           Artikolu 3 ta’ l-Abbozz tal-Ftehim Awstralja-Danimarka;

                           —

                           Artikolu 3 tal-Ftehim Awstralja-Ġermanja; (1)

                           —

                           Artikolu 4 tal-Ftehim Awstralja-Greċja; (1)

                           —

                           Artikolu 4 ta’ l-Abbozz tal-Ftehim Awstralja-Greċja; (1)

                           —

                           Artikolu 3 ta’ l-Abbozz tal-Ftehim Awstralja-Lussemburgu; (1)

                           —

                           Artikolu 4 tal-Ftehim Awstralja-Irlanda; (1)

                           —

                           Artikolu 4 tal-Ftehim Awstralja-Italja; (1)

                           —

                           Artikolu 4 tal-Ftehim Awstralja-Malta; (1)

                           —

                           Artikolu 3 tal-Ftehim Awstralja-Olanda; (1)

                           —

                           Artikolu 2 tal-Ftehim Awstralja-Polonja;

                           —

                           Artikolu 3 ta’ l-Abbozz tal-Ftehim Awstralja-Svezja;

                           —

                           Artikolu 3 tal-Ftehim Awstralja-Renju Unit.

               (b)

               Ċaħda, Revoka, Sospensjoni jew Limitazzjoni ta’ Awtorizzazzjonijiet jew Permessi:

                           —

                           Artikolu 7 tal-Ftehim Awstralja-Awstrija; (1)

                           —

                           Artikolu 4 ta’ l-Abbozz tal-Ftehim Awstralja-Danimarka;

                           —

                           Artikolu 5 ta’ l-Abbozz tal-Ftehim Awstralja-Finlandja;

                           —

                           Artikolu 8 tal-Ftehim Awstralja-Franza; (1)

                           —

                           Artikolu 4 tal-Ftehim Awstralja-Ġermanja; (1)

                           —

                           Artikolu 5 tal-Ftehim Awstralja-Greċja; (1)

                           —

                           Artikolu 5 ta’ l-Abbozz tal-Ftehim Awstralja-Greċja; (1)

                           —

                           Artikolu 7 tal-Ftehim Awstralja-Irlanda; (1)

                           —

                           Artikolu 5 tal-Ftehim Awstralja-Italja; (1)

                           —

                           Artikolu 4 ta’ l-Abbozz tal-Ftehim Awstralja-Lussemburgu; (1)

                           —

                           Artikolu 5 tal-Ftehim Awstralja-Malta; (1)

                           —

                           Artikolu 6 tal-Ftehim Awstralja-Olanda; (1)

                           —

                           Artikolu 2 tal-Ftehim Awstralja-Polonja;

                           —

                           Artikolu 4 ta’ l-Abbozz tal-Ftehim Awstralja-Svezja;

                           —

                           Artikolu 3 tal-Ftehim Awstralja-Renju Unit.

               (ċ)

               Kontroll regolatorju:

                           —

                           Mehmuż numru 4 tal-Memorandum ta’ Ftehim bejn l-awtoritajiet ta’ l-ajronawtika tal-Gvern ta’ l-Awstralja u l-Gvern ta’ l-Awstrija, iffirmat fil-25 ta’ Marzu 1999 - kif applikat provviżorjament fil-qafas tal-Ftehim Awstralja-Awstrija;

                           —

                           Artikolu 17 ta’ l-Abbozz tal-Ftehim Awstralja-Danimarka;

                           —

                           Artikolu 8 ta’ l-Abbozz tal-Ftehim Awstralja-Finlandja;

                           —

                           Id-Dokument Ċ mehmuż mal-Memorandum ta’ Ftehim bejn l-awtoritajiet aeronawtiċi tal-Gvern ta’ l-Awstralja u l-Gvern tar-Repubblika Federali tal-Ġermanja, iffirmat f’Kanberra fit-12 ta’ Ġunju 1998 – kif applikat provviżorjament fil-qafas tal-Ftehim Awstralja–Ġermanja;

                           —

                           Artikolu 8 ta’ l-Abbozz tal-Ftehim Awstralja-Greċja;

                           —

                           Artikolu 7 ta’ l-Abbozz tal-Ftehim Awstralja-Lussemburgu;

                           —

                           Artikolu 8 tal-Ftehim Awstralja-Malta;

                           —

                           Id-Dokument Ċ mehmuż mal-Memorandum ta’ Ftehim bejn l-awtoritajiet aeronawtiċi tal-Gvern ta’ l-Awstralja u l-Gvern tar-Renju ta’ l-Olanda, iffirmat f’The Hague fl-4 ta’ Settembru 1997 – kif applikat provviżorjament fil-qafas tal-Ftehim Awstralja – Olanda;

                           —

                           Artikolu 5 tal-Ftehim Awstralja-Polonja;

                           —

                           Artikolu 17 ta’ l-Abbozz tal-Ftehim Awstralja-Svezja;

               (d)

               Tariffi għat-trasport fil-Komunità Ewropea:

                           —

                           Artikolu 9 tal-Ftehim Awstralja-Awstrija;

                           —

                           Artikolu 13 ta’ l-Abbozz tal-Ftehim Awstralja-Danimarka;

                           —

                           Artikolu 14 ta’ l-Abbozz tal-Ftehim Awstralja-Finlandja;

                           —

                           Artikolu 10 tal-Ftehim Awstralja-Franza;

                           —

                           Mehmuż E tal-Memorandum ta’ Ftehim bejn l-awtoritajiet ta’ l-ajronawtika tal-Gvern ta’ l-Awstralja u l-Gvern tar-Repubblika Federali tal-Ġermanja, iffirmat f' Canberra fil-12 ta’ Ġunju 1998 flimkien ma skambju ta’ Ittri bid-dati tas-17 ta’ Settembru 1998 u l-5 ta’ Novembru 1998 - kif applikat provviżorjament fil-qafas tal-Ftehim Awstralja-Ġermanja;

                           —

                           Artikolu 9 tal-Ftehim Awstralja-Greċja;

                           —

                           Artikolu 14 ta’ l-Abbozz tal-Ftehim Awstralja-Greċja;

                           —

                           Artikolu 9 tal-Ftehim Awstralja-Irlanda;

                           —

                           Artikolu 9 tal-Ftehim Awstralja-Italja;

                           —

                           Artikolu 11 ta’ l-Abbozz tal-Ftehim Awstralja-Lussemburgu;

                           —

                           Artikolu 14 tal-Ftehim Awstralja-Malta;

                           —

                           Taqsima IV ta’ l-Anness għall-Ftehim Awstralja-Olanda;

                           —

                           Artikolu 10 tal-Ftehim Awstralja-Polonja;

                           —

                           Artikolu 13 ta’ l-Abbozz tal-Ftehim Awstralja-Svezja;

                           —

                           Artikolu 7 tal-Ftehim Awstralja-Renju Unit.

      (1)  L-Artikolu 2 (2) ta’ dan il-Ftehim ma japplikax għal dawn id-disposizzjonijiet.
   ANNESS III
   Lista ta’ Stati oħra msemmija fl-Artikolu 2 ta’ dan il-Ftehim

               (a)

               Ir-Repubblika ta’ l-Islanda (taħt il-Ftehim taż-Żona Ekonomika Ewropea).

               (b)

               Il-Prinċipat tal-Liechtenstein (taħt il-Ftehim taż-Żona Ekonomika Ewropea).

               (ċ)

               Ir-Renju tan-Norveġja (taħt il-Ftehim taż-Żona Ekonomika Ewropea).

               (d)

               Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru).